Knjige > Sociologija > MAGIJA SRPSKIH OBREDA\nCilj istraživanja karakterističnih magijskih elemenata u okviru samog konteksta posmatranja, tj. srpske narodne religije i tradicionalne kulture Srba, jeste otkrivanje skrivenog značaja i funkcije magije u datom kompleksu triju karakterističnih obreda. Analiza konkretnih sadržaja i forme magijskih postupaka, s ciljem da se utvrde i definišu njihov karakter i osnovne društvene funkcije, trebalo bi da doprinese potpunijem sagledavanju kako uloge i značaja magije u obrednoj praksi vezanoj za životni ciklus pojedinca, tako i uticaja magije na formiranje tradicionalnih predstava i načina mišljenja u narodnoj kulturi Srba. Proučavanje veza između magije i odgovarajućeg religijskog konteksta pretpostavlja plan formalne analize, kao što proučavanje magije u socijalnom kontekstu podrazumeva funkcionalnu analizu. Poređenje i suprotstavljanje rezultata tih analiza otvorilo je mogućnost formiranja opštih stavova i zaključaka o karakteru, ulozi i značaju magije kao religijskog i socijalnog fenomena u obredima prelaza u tradicionalnoj kulturi Srba.


KRUŠIKOVA POSLOVNA POLITIKA ZA 2019. GODINU - Va1.info\nNaslovna/Vesti/KRUŠIKOVA POSLOVNA POLITIKA ZA 2019. GODINU\n225 Manje od minuta\nU cilju analize efikasnosti i efikasnosti Integrisanog menadžment sistema (IMS) usvojena je Poslovna politika za 2019. godinu.\nIzmeđu ostalog projektovani su parametri kao što su:\n– fizički obim proizvodnje u iznosu od 3.960.000 norma časova;\n– realizacija u iznosu od 119.000.000 USD;\n– ukupan rezultat (dobitak) u iznosu od 5.610.000 USD.\nradionica krusika masina za izradu kosuljice granata\nNa osnovu relevantnih pokazatelja i detaljne analize svi parametri su povećani za 10 procenata u odnosu na prethodnu 2018. godinu, tako da ukupno poslovanje za toliko treba da bude uspešnije u ovoj godini.\nPrema iskazanom obimu proizvodnje u prvom kvartalu ove godine koji je uvećan u odnosu na 2018. godinu, očekujemo da će se realizacija za 2019. godinu u potpunosti ostvariti, kako je i planirano usvojenom Poslovnom politikom.\nJAVNI KONKURS ZA ORGANIZOVANJE SPROVOĐENJA JAVNIH RADOVA U 2019. GODINI


Izvor: Lokalne novine | Obrenovac, 06.03.2017.\nGradska opština Obrenovac je tokom februara meseca raspisala Javni poziv za pohađanje besplatnog B1 kursa engleskog jezika za građane iz kategorije teže zapošljivih lica na teritoriji GO Obrenovac. I više nego pozitivna reakcija naših sugrađana dala je rezultat takav da će za nekih 15 dana ovaj kurs imati 120 polaznika.\nOvaj kurs je specijalno osmišljen nastavni program za one koji poseduju osnovno znanje engleskog jezika. Cilj kursa je da se građanima iz kategorije teže zapošljivih lica pruži šansa da sticanjem diplome o završenom B1 kursu engleskog jezika unaprede svoja znanja i sposobnosti i tako povećaju mogućnost dobijanja željenog radnog mesta.\nDanas su u Galeriji Sportsko-kulturnog centra polaznici ovog kursa upoznati sa nastavnim programom i mogućnostima, samim tim i prednostima pohađanja ovog kursa i posedovanja sertifikata.\nPredsednik GO Obrenovac, Miroslav Čučković i Predrag Jovanović ispred Komisije za privredu i preduzetništvo GO Obrenovac, poželeli su svim polaznicima puno uspeha i najavili sledeće viđanje za tri meseca, kada će predviđeni program obuke biti završen.\n-Ova potvrda koju danas dobijate, da ste polaznici ovog našeg besplatnog programa, ja vas molim da vašim angažovanjem bude pretočena u sertifikat, što za vas znači brži dolazak do posla. Većina vas je već aplicirala za posao u Meiti, oni koji nisu imaće mogućnost da apliciraju u sledećoj, još većoj fabrici koja će se graditi odmah do ove sada u Bariču. Jako je važno da u naredna tri meseca date sve od sebe, da sa ovim ljudima koji će vas obučavati to ide brzo. Ono što je takođe važno, 100 ljudi je cifra koja može da prevrne ovaj grad naopako, u pozitivnom smislu. 100 ljudi je količina koja, kada se pogleda po našim selima i po centru grada, predstavlja mogućnost da i druge motivišemo i da se ovaj program više nikada ne zaustavi. Mi smo voljni da finansiramo i da izvršimo opismenjavanje celog Obrenovca engleskim jezikom. Vi ćete biti raspoređeni u 3 škole po 40 đaka, biće tri meseca mukotrpnog rada, ali verujem da možemo da napravimo iskorak bez obzira na to kakav je trenutno nivo vašeg znanja.- rekao je Čučković\nČlan Veća GO Obrenovac, Predrag Jovanović rekao je da za sve kandidate sledi testiranje, nakon čega će biti podeljeni u grupe na osnovu nivoa znanja engleskog jezika.\n-Neki od vas, nakon testiranja, možda neće biti odmah na nivou B1, već ćete biti raspoređeni u A1 ili A2 grupu, što nikako ne sme da vas demorališe. Ako bilo koji plaznik ne uspe za 3 meseca da dođe do tog nivoa B1, moći će da nastavi i pohađa predavanja kako bi postigao taj neki nivo koji je bitan. Kao što je Predsednik Čučković rekao, B1 je neki nivo znanja koji vam je potreban, kada je reč o Meiti. Želim vam svima puno sreće, a pre svega da imate volju i siguran sam da će sve biti u redu.- rekao je Jovanović


Priča oko Dušana Vlahovića i njegovog novog kluba sve više podsjeća na neku sapunicu, ali ne južnoameričku, već italijansku. Sjajni srpski napadač ponovo je glavna vijest svih sportskih medija u Italiji, a “Gazeta delo sport” piše da je Vlahović sve završio sa Juvenutsom!\nNaime, kako prenose izvori uglednog lista, “viola” je ipak pristala da svog najboljeg igrača proda omraženom rivalu, iako je predsednik Roko Komizo to mjesecima uporno odbijao. Fiorentini će na ime obeštećenja biti uplaćeno 60 miliona eura.\nVIDEO #Vlahovic subito alla Juve: le mosse per il sì della Fiorentina. Il punto di @carlolaudisa https://t.co/JF6RYqpKgz\nPo informacijama uglednog lista, Dušan Vlahović je dogovorio platu od gotovo sedam miliona eura po sezoni u crno-bijelom dresu, bez obzira da li će Juventus pojačati u januaru ili narednog ljeta.\nUpravo taj detalj mogao bi presudno da utiče na eventualne ponude koje bi u Firencu poslali Manchester City i Arsenal, dva engleska kluba koja su veoma zainteresovana za srpskog fudbalera.\nBez obzira kakve uslove oni mogu da ponude Vlahoviću, čini se da je on već postigao dogovor sa klubom u kojem želi da nastavi karijeru. Dušan Vlahović, koji je ponikao u dresu beogradskog Partizana, od malih nogu mašta o igranju za Juventus, što bi uskoro moglo da mu se ispuni.\nOstaje još samo da se tim iz Torina dogovori sa Fiorentinom, a to bi moglo da se desi čim prije.”Ljubičica” trenutno za Vlahovića traži malo više od 60 miliona kolko je ponudio Juventus, iako su svjesni da će narednog ljeta moći da dobiju daleko manje jer počinje poslednja godina ugovora srpskog napadača.


Bukti “vakcinski rat”, ko su pobednici, a ko poraženi – Srbija NASA Zemlja\nBukti “vakcinski rat”, ko su pobednici, a ko poraženi\nby srbijanasazemlja March 27, 2021, 12:43 pm 1.1k Views\n“Najgore je prošla Evropska komisija, koja je potcenila mogućnost izbijanja vakcinskog rata i nije uložila dovoljno sredstava u njenu nabavku. Poređenja radi, američki ‘warp speed’ težak je 10 milijardi dolara, a EU je za vakcinu dala tek blizu tri milijarde evra. Evropa je ugovore potpisivala sa zakašnjenjima, i to cenkanje obilo joj se o glavu. Ne samo da je multinacionalna kompanija AstraZeneka iskoristila rupe u ugovorima i, umesto u EU, isporučila vakcinu najpre u UK, a nedavno i u Južnu Koreju, nego se sada slično ponavlja sa vakcinom kompanije Johnson & Johnson”, rekla je Gordana Zrnić.\n“Pokazalo se da je EU loše vodila politiku nabavke i da njena šefica, Ursula fon der Lajen, nije bila dorasla ovom velikom problemu, zbog čega je posebno kritikovana u Nemačkoj. Ta se kritika proteže čak do njenog mentora, kancelarke Angele Merkel, koja se, u krajnjoj liniji, takođe smatra odgovornom. EK se brani time da se nije mogao dozvoliti haos pojedinačnom nabavkom, u kojem bi svaka zemlja kupovala sama za sebe, ali je činjenica da je rezultat ovog pristupa i nedovoljne efikasnosti, pad poverenja građana u briselske institucije, ali i u svoje vlastite vlade”.\nDrugim rečima, dodaje Zrnićeva, pandemija čini EU u ovom momentu i politički ranjivom. EU je izgubila svoj “soft power” i teže joj je da nametne svoj autoritet u drugim situacijama koje smatra bitnim, kao na primer, da oporezuje velike digitalne divove ili da sprovede zelene transformacije, tzv Zelenog plana.


Čestitka predsjedavajućeg Skupštine UBNOAR-u Zenica - Portal 072info\n11. Aprila 2013. Vrijeme objave: 17:21 sati\nPovodom 12. aprila-Dana oslobođenja Zenice želim izraziti najiskrenije čestitke Vama lično i svim antifašistima općine Zenica.\n12. april je datum koji ima vrlo važno mjesto u u istoriji našeg grada, a antifašizam je tekovina koja je stečena na ovim prostorima u Drugom svjetskom ratu i odbranjena u periodu 1992. -1995. godine, kada su svi patriotski orijentisani građani branili cjelovitost i nezavisnost Bosne i Hercegovine.\nNadam se da su godine stradanja bespovratno iza nas. Vrijeme je za nove podsticaje u akcijama za bolji život svih naših građana i izgradnju demokratske i prosperitetne budućnosti naše zajedničke domovine Bosne i Hercegovine.\nČESTITKA POVODOM DANA OSLOBOĐENJA ZENICE\nZeničani uživaju u proljeću (FOTO)


MDS na INFOTECH 2010 skupu MDS na INFOTECH 2010 skupu – Personal magazin\nMDS na INFOTECH 2010 skupu\nJoš jedan Infotech je uspešno završen. Vrnjačka banja je bila mesto okupljanja najvećih IT kompanija na Srpskom tržištu. Ove godine, posebna pažnja je posvećena primeni najnovijih informatičkih tehnologija u razvoju…\nJoš jedan Infotech je uspešno završen. Vrnjačka banja je bila mesto okupljanja najvećih IT kompanija na Srpskom tržištu. Ove godine, posebna pažnja je posvećena primeni najnovijih informatičkih tehnologija u razvoju telekomunikacione infrastrukture i servisa, bankarskom poslovanju, poreskoj upravi, primeni ICT poslovanja malih i srednjih preduzeća, itd.\nMDS je predstavio vodeće partnerske kompanije u oblasti bezbednosti mreža kao i njihove proizvode i rešenja: Qualys (detekcija, analiza i izveštavanje o ranjivostima uređaja) i Lancope (nadzor i statistička analiza saobraćaja u mreži)\nViše o partnerskim kompanijama možete pogledati na web adresama:http://www.qualys.com i http://www.lancope.com\nMDS na INFOTECH 2010 skupu was last modified: June 24th, 2010 by Redakcija\n“Orion telekom” počeo sa pružanjem usluga fiksne telefonije


Dok je gasio požar dobio vest da mu se žena porađa, pa čađav i pod punom opremom, otrčao da vidi ćerku i vratio se na teren | Luftika\nU požaru koji je izbio juče oko 14 sati i 30 minuta u centru Kladova između Zelene pijace i Dunavske ulice izgorela je do temelja baraka u kojoj su ranije bile prostorije Udruženja inženjera i tehničara, odmah pored zgrade nekadašnjeg Radničkog univerziteta.\nKolege su uspele da lokalizuju požar, a jedva su ga nagovorile da pođe do kladovske bolnice. Dušan je u porodlište stigao taman na vreme da u uniformi sa punom opremom, čađav i nasmejan, upozna svoju ćerku.\nMalena je dobila ime Senka, a novopečeni otac se vratio na posao i uspeo da sa kolegama preseče vatrenu liniju i zauzda požar, kako ne bi dalje širio i ugrozio porodice koje žive u blizini i njihovu imovinu.\nU požaru, srećom, nema povređenih, ali je materijalna šteta velika. Uzrok požara daće istraga koja je u toku, prenose Novosti.\nDeda Mraz vatrogasci se spuštali sa krova bolnice da poklonima obraduju bolesne mališane\noznakebeba deca i roditelji Kladovo požar rodjenje deteta vatrogasci


► RAS: Srbija je lider po broju otvorenih radnih mesta u 2016.\nSrbija je svetski lider po broju otvorenih radnih mesta u 2016. godini, posmatrano prema broju stanovnika, objavljeno je danas u najnovijem izveštaju "IBM Global Locations Trend 2017", saopštila je Razvojna agencija Srbije (RAS).\nU saopštenju se navodi i da je Srbija prema kriterijumu broja kreiranih novih radnih mesta u odnosu na broj projekata koji su u 2016. godini započeli sa realizacijom, zauzela 5. mesto među evropskim zemljama, ispred Mađarske, Češke, Rumunije, Francuske, Poljske, a 13. mesto među ostalim državama sveta.\nIz Razvojne agencije Srbije podsećaju da "IBM Global Business Services" već nekoliko godina analizira aktivnosti u oblasti ulaganja u Srbiju, a ovo je do sada najbolji rezultat koji je Srbija ostvarila, 40 odsto bolji nego 2015. godine.\nV. d. direktora Razvojne agencije Srbije Radoš Gazdić ocenio je da je takav rezultat posledica višegodišnjeg rada, velikih napora i odricanja, kao i sinhronizovanog zalaganja svih relevantnih institucija, počev od Vlade Srbije, Ministarstva privrede, RAS, lokalnih samouprava i potencijalnih investitora.\n"Do sada su nas najčešće naši vrhunski sportisti u različitim disciplinama radovali rezultatima, sada smo i u disciplini privlačenja investicija u samom svetskom vrhu. Ovakav rezultat Srbiju sigurno visoko pozicionira i u budućnosti na mapi investitora i mnogo govori o posvećenosti i predanosti ljudi koji rade na investicionim projektima u Vladi i RAS", rekao je Gazdić, navodi se u saopštenju.\nKako je istaknuto, u prošloj godini, kroz projekte koje RAS administrira, realizovana su 22 investiciona ugovora koji će u narednom periodu doneti oko 240 miliona evra investicija i otvoriti više od 17.000 radnih mesta, što je rekord u poslednjih deset godina.\nTrenutno RAS radi s 50 potencijalnih investitora, čijom bi odlukom da investiraju u Srbiju bile realizovane investicije vrednosti od oko milijardu evra i novih 20.000 radnih mesta.\nPrema podacima Narodne banke Srbije, od 2007. godine Srbija je privukla ukupno oko 22 milijarde evra ulaganja, prošle godine zabeležila je priliv od oko 2,1 milijarde evra, a za prvih šest meseci 2017. godine Srbija je zabeležila oko milijardu evra direktnih stranih ulaganja.\nNajveći broj investicija dolazi iz zemalja Zapadne Evrope, ali i Bliskog istoka, SAD, Azije.\nnova radna mesta /\nSajam proizvoda robne marke „Fabrika dobre hrane“\nTrideset učesnika programa #PokreniPosao izlagalo je svoje proizvode 01. i 02. marta u Delta City-ju pod robnom markom „Fabrika dobre hrane“.\nPreduzetništvo: Priroda u teglici\nOko 30.000 novih radnih mesta moglo bi da bude otvoreno u Srbiji uvođenjem cirkularne ekonomije koja integriše ekonomiju i sistem upravljanja otpadom, rečeno je danas u Novom Sadu na panel...


Vučić dobio pismo od jednog od najmoćnijih ljudi na svetu - alo.rs\nONO ŠTO PIŠE UNUTRA JE JAKO VAŽNO Vučić dobio pismo od jednog od najmoćnijih ljudi na svetu\nAUTOR: Alo.rs/ Tanjug/ M. G. DATUM I VREME: 07.06.2020. 12:35\nDvoje sagovornika su izrazili nadu da bi mogla da bude uvedena direktna avionska linija između Beograda i nekog od velikih gradova u Kini\n- Poštovani gospodine predsedniče, hvala Vam na pismu u kojem ste izrazili čvrstu podršku kineskoj strani za očuvanje suvereniteta i nacionalne bezbednosti, što ja visoko cenim - naveo je Si u pismu koje je Vučiću danas uručila ambasadorka Kine u Beogradu Čen Bo.\n- Čvrsto međusobno političko poverenje udarilo je čvrst temelj za Sveobuhvatno strateško partnerstvo između Kine i Srbije - naveo je Si u pismu.\n- Poklanjam veliku pažnju razvoju kinesko-srpskih odnosa i spreman sam da, zajedno sa Vama, ulažem napore za neprekidno produbljivanje bilateralnih prijateljskih odnosa i saradnje u različitim oblastima, kao i u očuvanje međunarodnog prava i pravde, kako bismo dali svoj aktivan doprinos izgradnji zajedničke sudbine čovečanstva - navodi se u pismu predsednika Sija.\nAmbasadorka Čen je rekla da je lični kontakt predsednika Vučića i predsednika Sija, uključujući i njihov nedavni telefonski razgovor, dao podsticaj vezama dveju zemalja i ohrabrenje kineskim privrednicima da snaže saradnju sa srpskim partnerima.\nVučić se sastao sa ambasadorkom Kine Čen Bo


33 porodice na ulici: Raseljeni opet - beskućnici?\nNovosti\t13.10.2017 10:31\nU Kraljevu 33 porodice izgubile sporove i preti im iseljenje iz socijalnih stanova. Za novi ugovor moraju da imaju prihode 75 evra po članu domaćinstva\nUKUPNO 33 porodice interno raseljenih sa Kosmeta, koje su tri godine besplatno živele u socijalnim stanovima, u prigradskom naselju Beranovac, u Kraljevu, po sudskoj presudi - ostaće bez krova nad glavom.\nReč je o bivšim stanovnicima kolektivnih centara koji su dobili stanove na privremeno besplatno korišćenje, uz plaćanje redovnih troškova za struju i komunalne usluge. Opštinska stambena agencija (OSA) je, po isteku trogodišnjeg ugovora, propisala nove uslove, koji su neprihvatljivi za većinu porodica.\nJedan od zahteva za potpisivanje ugovora o pravu korišćenja stana bio je da korisnici obezbede mesečni prihod od bar 75 evra po članu domaćinstva. U tim novim, ponuđenim ugovorima, predviđena stanarina je 1,20 evra po kvadratnom metru. To bi prosečno bilo 6.000 dinara po porodici, ali za većinu ovih ljudi, mahom penzionera, korisnika socijalnih davanja ili privremene naknade za nezaposlene sa Kosova, i to je nedostižno.\n- Zbog odbijanja da pristupe novim, za njih nepovoljnim ugovornim obavezama, OSA je 2013. tužila porodice i tražila njihovo iseljenje. Sudski postupci ovih dana dobijaju epilog na njihovu štetu. Stanarima, među kojima ima dece, starih i bolesnih, nije ponuđeno alternativno rešenje i u riziku su da postanu beskućnici - objašnjava Marija Dražević iz "Praksisa".\nUz rešenje za iseljenje Milovanu Petroviću stigao je i nalog da retroaktivno plati zaostale kirije za poslednje četiri godine u iznosu od 170.000 dinara:\n- Sa crkavicom koju primam jedva uspevam da platim dažbine i školujem dva sina i kćerku. Kucali smo na brojna vrata, ali niko nema razumevanja. Zato ćemo zahtevati da nas primi predsednik Vučić, a ako bude trebalo, protestovaćemo ispred Vlade.\nNjegov komšija Radoica Trajković proveo je 11 godina u kolektivnom centru u Mataruškoj Banji:\n- Kada je bio konkurs za dodelu stanova, jedan od uslova bio je da imamo što manja primanja da bismo uopšte mogli da konkurišemo. Sada nam traže 75 evra po članu domaćinstva i da plaćamo kiriju. Kako taj uslov ne mogu da ispunim, dobio sam rešenje za iseljenje u roku od osam dana.\nBratislav Banjac iz Kline pita se da li će uopšte moći da se vrate u kolektivne centre ili će svi, kolektivno, završiti - na ulici:\n- Mesečno primam 8.500 dinara privremene naknade za nezaposlene. To dobijamo samo mi koji smo nekada radili na Kosovu. Većina porodica ima dvoje-troje dece. Kada platimo račune, jedva nam ostane za hranu i školske knjige. U vreme sezonskih radova radim za nadnicu, ali šta ću zimi?\nInače, cilj projekta izgradnje socijalnih stanova, u kojem su učestvovali nemačka humanitarna organizacija "Help", UNHCR i lokalna samouprava, bio je da se na trajan i održiv način reši stambeno pitanje interno raseljenih.\nGRADONAČELNIK Kraljeva dr Predrag Terzić kaže da je ugovorna obaveza korisnika socijalnih stanova bila da posle tri godine besplatnog boravka plaćaju kiriju:\n- To nismo mi izmislili, već je to bio zahtev donatora. Kao grad najviše smo učinili u Srbiji za zbrinjavanje interno raseljenih.


Zašto teroristi ubijaju civile? Odgovor jednostavan\nIzvor\tIndex.hr\tJun 06, 2017\nRazlog zbog kog teroristi Islamske države napadaju nedužne civile vrlo je jednostavan - umesto u ISIS oni su pozvani da ubijaju na svom tlu, piše Index.hr.\nSubotnji napad u Londonu poslednja je epizoda terorističke kampanje koja već godinama potresa Evropu. Od 24. maja 2014. kada je pripadnik Islamske države ubio četvoro ljudi u Briselu do danas, džihadisti su na Starom kontinentu, u koji se računa i Istanbul i Sankt Peterburg, ubili čak 449 ljudi, od čega 438 civila, podseća Index.hr.\nKao i dosad, pitanje koje se neminovno postavlja je zašto su teroristi napali London - i pre toga, Mančester, Sankt Peterburg, Pariz, Istanbul, Štokholm, Berlin, Nicu, Brisel? Odgovor je bolno jednostavan - zato što ih je Islamska država pozvala da, umesto da joj se pridruže, vrše napade u zemljama u kojima žive, piše Index.hr. Suočen s ubrzanim gubitkom teritorija u Siriji i Iraku i sve izvesnijim vojnim porazom, ISIS je svojim sledbenicima u Evropi naložio da napadnu hrišćane tokom ramazana. Isti taj poziv ponovljen je subotu preko mreže Telegram, samo nekoliko sati pre napada u Londonu, uz uputstva da se napadi izvode upravo vozilima, noževima i vatrenim oružjem. Ista metoda korištena je i pri napadu ispred britanskog parlamenta u martu. ISIS je preuzeo odgovornost za oba napada u Londonu, kao i za onaj od 22. maja u Mančesteru, koji jebio najsmrtonosniji. Spremnost ISIS-ovih sledbenika da bez griže savesti gaze, kolju i bombama sa ekserima raznose nedužne posetioce kafića, restorana ili koncertnih dvorana, mahom devojke i decu), pozivajuči pritom na Alaha, svedoči o razmerima njihovog fanatizma - bilo da su se prethodno borili za ISIS u Siriji ili su radikalizirani onlajn, živeći u jednom od najbogatijih i najslobodnijih područja na svetu. Index.hr podseća da se, osim motiva njihovog varvarizma, u danima nakon napada već predvidljivo može čuti da su prethodno bili pod nadzorom sigurnosnih službi ili da su ih njihove komšije prijavljivale zbog sumnje na terorizam.\nKako napominje Kajl Orton, istraživač u Henri Džekson Sosajeti institutu, ovo je već treća godina zaredom da ISIS pokušava da zloupotrebi sveti muslimanski mesec ramazan, doba u kom se od vernika očekuje post, molitva i dobročinstva, za svoju zločinačku agendu. "Za ISIS, ramazan je posebno sveti mesec, a džihad je njihov najsvetiji poziv, tako da oni vide ubijanje nevernika tokom ovog meseca kao dodatnu zaslugu. Vrlo su revni u tome", pojašnjava Orton i dodaje da je "među pripadnicima i sledbenicima ISIS-a došlo do značajnog spominjanja Velike Britanije kao mete poslednjih nedelja". Jednako su predvidiva i jednostrana, ideološki motivisana objašnjenja o "dubinskom razlogu" terorizma. Ustvari, primarni razlog za poziv ISIS-a na napad na civilne mete hrišćane, koliko god apsurdan i bezdušan bio, nije nikakva enigma: radi se o odmazdi zbog vojnog delovanja međunarodne koalicije u Siriji i Iraku. Džihadisti nesumnjivo mrze zapadne liberalne vrednosti, ali isto tako mrze zapadne zemlje, vođene SAD-om, zbog odlučnog udarca koje su zadale takozvanom kalifatu. Isto zameraju i Rusiji, iako je njena vojna intervencija na strani sirijskog predsednika Bašara al-Asada prvenstveno usmerena na antirežimske pobunjenike, a tek potom na ISIS. S druge strane, jasno je da vojna pobeda nad ISIS-om nema alternative - pretnju koju ta samozvana država predstavlja za Bliski istok i čitav svet neće se suzbiti diplomatijom, humanitarnim delovanjem ni simboličnim gestovima, zaključuje se u tekstu na portalu Index.hr.\n« Vek diplomatskih odnosa Srbije i Danske Doktor ubica poslao mejl – "šta ga je podstaklo da pukne?" »


Drupa ostaje i bez kompanija Fujifilm, HP i Kodak • Print Magazin\nDrupa ostaje i bez kompanija Fujifilm, HP i Kodak\nOkolnosti u kojima se prestanak širenja zaraze virusom Covid-19 još ne nazire, nimalo ne idu na ruku organizatorima Drupe – najpoznatijeg svetskog grafičkog sajma. S obzirom na to da su u proteklih nedelju dana svoje učešće povukla još tri svetska giganta – FujiFilm, HP i Kodak, dobri poznavaoci grafičkog tržišta se s pravom pitaju da li će Drupe, čak i u novom terminu od 20. do 28. 4. 2021, uopšte biti.\nU kompaniji FujiFilm ističu kako su odluku o povlačenju sa sajma Drupa, ali i Interpack, doneli kao rezultat davanja najvećeg prioriteta zdravlju i sigurnosti posetioca i svojih zaposlenih. „Kako se društvo prilagođava „novom normalnom“ i u štamparskoj industriji će sve više biti potrebna komunikacija na daljinu i efikasniji načini rada na proizvodnim mestima, pa će u skladu s tim, FujiFilm svojim kupcima i dalje nastaviti da pruža inovativna rešenja u širokom rasponu segmenata, okrećući se online seminarima, virtuelnim izložbama korišćenju korporativnih web stranica i e-maila“, navodi se u saopštenju.\nU kompaniji HP koja je prvobitno nameravala da predstavi svoj portfolio prozvoda na više od 8.000 m2, kao što je to uradila i na poslednjoj Drupi 2016, takođe su ozbiljno zabrinuti zbog situacije izazvane virusom Covid-19 zbog čega su odlučili da preskoče i Drupu i Interpack sledeće godine.\nProšle nedelje, Kodak je objavio da se povlači sa Drupe iz istih razloga kao i HP.\n„Kodakova posvećenost sigurnosti zaposlenih i kupaca tokom pandemije Covid-19 je najvažnija. Stalna zabrinutost i uticaji pandemije otežavaju nam angažovanje resursa za takav događaj u ovim nesigurnim vremenima”, izjavio je Jim Continenza, izvršni predsednik kompanije Eastman Kodak.\nPrema pisanju brojnih međunarodnih portala, puno je članaka u kojima se ističe da će sledeća Drupa biti tek 2024. godine.


NEMA POTPISA NA NEUSTAVNOM AKTU: Zašto je predsednik Vučić vratio sporni Zakon o vodama u Skupštinu | Novosti.rs\nKada je nedavno nova verzija Zakona o vodama, koja predviđa da se vodno zemljište daje u zakup direktnom pogodbom, glatko prošla Skupštinu i dobila potvrdu poslanika, nevladine ekološke organizacije i aktivisti zatražili su da predsednik Srbije Aleksandar Vučić ne potpiše izmene Zakona o vodama. Da bi izglasane izmene bile važeće, po Ustavu Srbije, predsednik mora da stavi svoj potpis na njih.\nEkološka udruženja su se pobunila jer bi, kako kažu, Zakon o vodama imao katastrofalne posledice, podrazumevao bi zakup vodnog zemljišta po principu "neposredne pogodbe", koja isključuje proceduru javnih konkursa. Odnosio bi se i na slučajeve postavljanja plutajućih objekata - splavova, i u slučaju korišćenja rečnih nanosa - odnosno, eksploatacije šljunka koji se koristi kao građevinski materijal. Kritike ističu i da se njime eliminiše princip transparentnosti, konkurentnosti i tržišta.\nVučić je pre nedelju dana obećao da će novi propis pročitati i potpisati ga jedino ako je u skladu sa Ustavom, da je posao države da radi na zelenoj agendi ozbiljno i odgovorno. Zakon je od petka ponovo u Skupštini, ali udruženja za zaštitu prirode strahuju da to ipak nije spasonosno rešenje.\n- Poslanici mogu ponovo da izglasaju isti zakon, a tad on prema Ustavu počinje da važi i nije mu potreban potpis - kaže Jovan Rajić, osnivač Regulatornog instituta za obnovljivu energiju i životnu sredinu (RERI). - Pokrenuli smo sa Svetskom organizacijom za prirodu peticiju za raspisivanje referenduma o neustavnim i nezakonitim izmena Zakona o vodama. I pozivamo sve građane Srbije da je svojim potpisima podrže. Već smo sakupili 70.000 potpisa kojim tražimo da se Zakon stavi na javnu raspravu, da o izmenama mogu sud da daju stručnjaci.\nHAOS NA REKAMA\nPREMA Rajićevim rečima, nema dileme da je ovaj zakon u interesu Beograda koji ga je predložio, vlasnika splavova i firmi koje eksploatišu šljunak.\n- Iako iz Grada izjavljuju da su ovim zakonom hteli da reše haos na rekama, on je zapravo prilagođen gradskoj odluci o splavovima. Smatramo da je neophodno da se haos sredi, ali ustavno, i da se ispoštuju sve procedure - kaže Rajić. - Zakon je neustavan, jer se pre svega ne slaže sa Zakonom o javnoj svojini.


Broj poruka : 1940\nBroj poruka : 1840\nNaslov: Re: Privreda Srbije - stanje, trendovi 10/4/2013, 18:05\nIZIT: Srpska privreda u ambisu\nSaradnik Instituta za tržišna istraživanja (IZIT) Saša Đogović ocenio je da ekonomske reforme koje najavljuje Vlada Srbije liče na "grčki scenario", a da je Srbija, ne na ivici ambisa, već u njemu. S druge strane, inflacija je "ukroćena", kažu u IZIT.\nDomaća privreda ne počiva na produktivnosti i rentabilnosti, nego na kreditima i subvencijama što, tvrdi Đogović, "kreira sve gušće živo blato u koje tone".\nĐogović je istakao da treba računati na reformske zahvate Vlade Srbije, "hirurškog karaktera", ali je pitanje da li će biti sprovedeni.\nNeophodno je doneti mere ekonomske politike iza koje bi stojao Međunarodni monetarni fond koji bi to podržavao i bio garant sprovođenja tih mera, čime bi se u očima investitora i međunarodne javnosti obezbedili veći kredibilitet, rekao je on.\nĐogović očekuje da će biti očekivanog otpora raznih centara merama Vlade Srbije koje će biti objavljene u ponedeljak, za čije je sprovođenje, dodao je, neophodan društveni konsenzus.\nPorema njegovim rečima, prvenstveno treba rešiti problem "preglomaznog" javnog sektora, kao i preduzeća u restruktuiranju.\nDosadašnja politika bazirana na zaduživanju i na širenju javnog sektora, dovela je do neravnoteža koje se ogledaju u deficitu koji je premašio pet odsto, u odnosu između zaposlenih i penzionera, u učešću spoljneg duga u BDP od 83,1 odsto, što je u zoni visoke zaduženosti.\nPrema oceni IZIT, inflacija u Srbiji se "primirila" i biće manja nego 2012. godine, a do kraja ove godine će se kretati od 5,5 do 6 odsto.\nĐogović kaže da je u avgustu ove godine inflacija porasla za 0,4 odsto zbog rasta cene električne energije, a na manju inflaciju ove godine uticao je bolji poljoprivredni rod nego prošle godine, te je zato manji i pritisak na cene.\nOn, ipak, upozorava da nisu otklonjeni svi faktori koji obezbeđuju širenje "inflacionog virusa" - prekomerna potrošnja, veliki deficit i potrebe za sve većim zaduživanjem, uz ocenu da će najavljene ekonomske reforme Vlade, imati pozitivan efekat, jer otklanjaju te faktore.\nNaslov: Re: Privreda Srbije - stanje, trendovi 10/14/2013, 02:07\nProcene privrednog rasta za 2014. je 0,5% !!!\nNaslov: Re: Privreda Srbije - stanje, trendovi 10/25/2013, 16:46\nPrivredni 'titani' na redovnoj infuziji\nAnaliza BIZLife pokazuje da deset preduzeća pod državnom kapom zapošljava čak 114.000 ljudi, što je skoro polovina svih zaposlenih u državnim odnosno javnim firmama. Iste ove firme napravile su prošle godine gubitke od 52,5 milijardi dinara, što je 90 odsto svih gubitaka celokupne privrede. Njihovi dugogodišnji gubici stigli su do 2,5 milijarde evra, a to znači da je ovih deset državnih preduzeća 'pojelo' 40 odsto sopstvenog kapitala.\nUz rekonstrukciju, nove ministre, strane stručnjake, Srbija je, kako i dolikuje, ušla u novi proces priča o reformama. Kao jedan od najvećih dometa ovih promena najavljeno je prebrojavanje onih kojima država svakog meseca isplaćuje platu, kao i uvid u poslovanje preduzeća kojima gazduje ista ta država. Ne samo što je samo po sebi apsurd, već se kako se zahuktavala priča o ličnim kartama javnih preduzeća, ispostavilo da je 'razotkrivanje' države preteško i za nju samu, koja je stvorila svako od tih 550.000 radnih mesta sa koliko se licitira. Preduzeća pod državnom kapom (uključujući i ona na lokalu) imala su rok do kraja septembra da dostave podatke o broju zaposlenih, profitabilnosti, dugovima i kreditima ali... Nijedna, ama baš nijedna od oko 650 firmi (ne računajući lokal) kojima upravlja ili je vlasnik država, to nije učinila. Tačnije, nijedna nije dostavila precizne podatke, pa se tako poprilično izanđala povika o uvidima, izveštajima i kontroli u državnim firmama, pretvorila u istinsku tragikomediju. Za zainteresovanog posmatrača, a to bi trebalo da je svaki poreski obveznik ove zemlje, to je više tragedija, jer je konačno obelodanjeno da je 'car go' i da država nema nikakvu kontrolu nad sopstvenim firmama.\n„Nisu dostavili podatke koje bi trebalo da imaju u malom prstu. Objavićemo spisak onih koji nisu popunili lične karte, a potom će uslediti sankcije. Preduzeća su spremna da, kada gube, od države uzimaju novac, ali ne i da joj dostave podatke kako se taj novac troši, kakvi se ugovori i s kim ih sklapaju, kome su sponzori, koliki su bonusi i kome ih dele“, rekao je Radulović.\nNijedno od 803 preduzeća od kojih su traženi podaci nije dostavilo potpune informacija, deo nije dostavio ništa, dok, kako se izražavaju u Ministarstvu privrede, 'sa delom preduzeća ne postoji zadovoljavajuća saradnja'.\nKonačno, zaključak mladog ministra finansija Lazara Krstića nakon uvida u javne finansije, odnosno poslovanje državih i javnih preduzeča, prilično je slikovit:\n„Ne kontrolišemo ni gde trošimo ni koliko trošimo, a godinama trošimo više nego što zarađujemo i javni dug, odnosno deficit je posledica toga. Nisam siguran da bismo u svojoj kući isto radili. Trenutno trećina budžeta odlazi na penzije, četvrtina na plate u javnom sektoru, a deset odsto se troši na subvencije. To vam je kao motor koji radi da bi stajao u mestu, a sve manje novca se ima za rezervne delove. To je neodrživo“, zaključio je nedavno Krstić.\nAko ovom Nišliji ništa ne može da se zameri zbog ovakvog stanja, jer zaista nije kumovao niti jednom zapošljavaju u javnom sektoru, ponašanje 'starih' predstavnika Vlade je u najmanju ruku cinično. Na čelu dva najveća javna preduzeća, Elektroprivrede Srbije i Železnica Srbije su kadrovi Srpske napredne stranke. Telekomom koji se ne vodi kao javno preduzeće, ali je firma u državnom vlasništvu, takođe šefuje kadar koji je birao SNS. Na čelu Pošte Srbije je Milan Krkobabić (PUPS), Socijalistička partija Srbije godinama je upravljala Galenikom, Srbijagasom, Putevima Srbije, Dunav osiguranjem...\nNaslov: Re: Privreda Srbije - stanje, trendovi 10/29/2013, 10:54\nU Srbiji lošiji uslovi poslovanja\nVašington -- Srbija je u izveštaju Svetske banke o uslovima poslovanja u 189 zemalja sveta zauzela 93. mesto, što je pad za šest mesta u odnosu na prošlu godinu.Od 10 pokazatelja kojima se meri lakoća poslovanja, Srbija je najgore rangirana po brzini izdavanja građevinskih dozvola, gde se zadržala na 182. poziciji kao i prošle godine, navedeno je u najnovijem izveštaju SB.\nŠto se tiče pokazatelja "pokretanja posla", odnosno brzine registracije preduzeća, Srbija je pala na 45. sa prošlogodišnjeg 38. mesta.Pozitivan pomak Srbija ima u međunarodnoj trgovini, gde je zauzela 98. mesto, napredujući sa prošlogodišnjeg 102. mesta, dok je što se tiče nesolventnosti, Srbija napredovala za jednu poziciju, na 103. mesto.\nOstali pokazatelji po kojima su zemlje rangirane su upis nepokretnosti, gde je Srbija pala na 44. sa prošlogodišnje 41. pozicije, zatim dobijanje kredita, gde je pala za dva mesta na 42. mesto, dok je po zaštiti investitora na 80. mestu, kao i prošle godine. Po plaćanju poreza Srbija je zabeležila pad na 161. mesto sa prošlogodišnjeg 157, zbog povećanja poreza na dobit.\nMeđu zemljama u okruženju od Srbije je lošije pozicionirana samo Bosna i Hercegovina, koja je na 131. mesto.\nNajbolje rangirana je Makedonija koja je na 25. mestu i nalazi se medju zemljama koje su u ovogodišnjem izveštaju najviše napredovale, zatim je Slovenija na 33. mestu, Crna Gora na 44. mestu. Hrvatska je zauzela 89. poziciju, dok je Albanija na 90. mestu.\nVlada bi ovime prvenstveno trebalo da se bavi, a ne "pravljenjem biznisa", ali to je već mnogo puta ponovljena priča: rade ono što ne znaju, a ne bave se onime što im je posao.


Premijerno prikazan dokumentarni film „Od armiranog betona, do kanona osunčavanja“ | 058.ba\nANDRIĆGRAD – U bioskopu „Doli Bel“ u Andrićgradu večeras je premijerno prikazan dokumentarni film „Od armiranog betona, do kanona osunčavanja“, posvećen životu i djelu Milutina Milankovića.\nReditelj ovog filma Dragan Jeličić rekao je Srni da je ovo jedan od segmenata video produkcije „Udruženja Milutin Milanković“ o liku i djelu velikog srpskog naučnika.\n„Ovaj film je dio publikacije koja prati lik i djelo Milutina Milankovića, a istovremeno i jedan od elemenata serije koja je pri kraju i imaće sedam epizoda“, kaže Jeličić.\nOn podsjeća da su veliki naučnici kao što su Nikola Tesla i Mihajlo Pupin srpskog porijekla, ali da su bili američki državljani.\n„Milutin Milanković je rođen na našim prostorima i sad je jedan od najcitiranijih naučnika koje je NASA objavila u svijetu. Njegovo stvaralaštvo je tek došlo do izražaja u vezi sa klimatskim promjenama i najpreciznijim kalendarom koji je napravljen u istoriji čovječanstva“, istakao je Jeličić.\nOn je dodao da je srpski naučnik Milutin Milanković prepoznatljiv i u oblasti građevinarstva, a izvanredan je i pisac.\n„Prirodno je da film krene sa prikazivanjem iz Andrićgrada, jer naša zajednička ideja sa Emirom Kusturicom jeste da se, uz velike znamenite ličnosti koje se nalaze u Andrićgradu, pojavi bista Milutina Milankovića, jer pripada grupi velikih ljudi koji imaju svoja obilježja i ukrašavaju ovaj predio“, naglasio je Jeličić.\nJeličić je rekao da će film u narednom periodu biti prikazivan u cijeloj Republici Srpskoj i Srbiji.\nOznake: bioskop, Milutin Milanković


Kurc najavio: "Što više testiranja građana, i 15.000 dnevno, rigorozne kazne za nepoštovanje mera" - Naši u svetu\nObjavljeno 24/03/20 u 14:00\n“Najvažniji cilj da se što više testova sprovodi. Što više to bolje i zato sam naložio pokrajinama i ministru zdravlja da povećaju kapacitete testova na 15.000 dnevno”, kazao je Kurc na konferenciji za štampu.\nPrema njegovim rečima radi se intenzivno na nabavci, proizvodnji i logistici, a to je slučaj i oko nabavke zaštitne opreme za medicinsko osoblje.\n“Naredih dana nam, između ostalog iz Kine, stiže 20 miliona zaštitnih maski. Prvih pet miliona pristiže već ove nedelje”, najavio je Kurc.\n“Pošto građani žele da znaju da li te mere deluju i koliko dugo će biti na snazi, moram iskreno reći da još nemamo validne podatke. Budite strpljivi do petka, i tada ćemo vas detaljno informisati s kojim scenarijom treba da računamo. Do tada je neophodno da se svi pridržavaju pravila”, istakao je Kurc.\nMinistar zdravlja Rudolf Anšober kazao je da se smanjila stopa rasta broja inficiranih u Austriji i da je poslednjih dana bila nešto ispod 20 odsto.\n“To je daleko od cilja koji smo postavili, a to je da stopa bude jednocifrena. Međutim podaci ujedno pokazuju da se nešto pomera”, podvukao je on.\nPojedine pokrajine, kako dodaje, imaju već jednocifren stepen rasta.\nIstakao je da je 3,5 odsto inficiranih hospitalizovano, 0,4 odsto se nalazi na intenzivnoj nezi, a ogromna većina, čak 95 odsto je na kućnom lečenju.\n“Broj lakše obolelih raste. Imali smo ranije situaciju da je 90 odsto obolelih moglo da se leči kući, a sada je 95 odsto”, konstatovao je Anšober.\n“Podižemo kapacitet smeštaja da bi bili spremni za „dan X“. Pokrajine su već obezbedile dodatni smeštaj. Imamo 12.000 dodatnih kreveta koji se mogu odmah koristiti“, rekao je Anšober.\nKada je reč o testovima kazao je da su se poslednjih deset dana udesetostručili kapaciteti.\nUkazao je da se moraju sirovine za testove nabaviti na svetskom tržištu što nije jednostavno, ali se radi na rešenjima za proširenje testiranja.\nMeđutim prioritet je da se proširi testiranje na grupe koje su važne za održavanje sistema.\nMinistar unutrašnjih poslova Karl Nehamer najavio je da će policija restriktivno delovati protiv svih koji se ne drže mera, i ukazao da kazna iznosi do 1.600 evra.\n“Kada se otvori granica za određeni vremenski koridor, na primer od 21 sat, za određene državljane, mi onda počnemo već u 17 sati da puštamo te državljane iz Nemačke u Austriju”, objasnio je on.


Republika / Šokantni detalji skandala koji trese visoko obrazovanje: Za Singidunum sve išlo preko veze\nčetvrtak, 30. 1. 2020.| 05:42\nCeo sistem rada Komisije za akreditaciju i proveru kvaliteta (KAPK) bio je u funkciji univerziteta Singidunum. Tako je, na primer, nekim univerzitetima trebalo i po gotovo 800 dana od trenutka prijave nekog programa do dobijanja akreditacije (pogledajte tabelu), dok je Singidunumu omogućeno da to učini u ekspresnom roku.\nZgrada u kojoj je smešten Univerzitet Singidunum\nTaj rok se, međutim, ne može pouzdano utvrditi jer u zapisniku sa sednice KAPK na kojoj se odlučivalo o akreditacijama jedino kod Singidunuma (očigledno nimalo slučajno) nema datuma kada je prijava podneta. Ono što se zna jeste da je rok svakako bio kraći od 90 dana s obzirom na to da prijava tog univerziteta Ministarstvu prosvete nije podneta pre marta, a KAPK je zasedao u junu.\nNa osnovu recenzentskog izveštaja, naime, vidi se da je 8. marta 2019. godine Senat Singidunuma prihvatio program, što znači da je predaja dokumenata usledila nepoznatog datuma posle toga. Ali do 26. sednice KAPK, održane 5. juna iste godine, svakako su prošla manje od tri meseca. Za druge univerzitete to je svakako rok o kojem samo mogu da maštaju.\nUstanova Broj dana za akreditaciju\nUniverzitet Union Nikola Tesla 432\nFakultet savremenih umetnosti 792\nFakultet savremenih umetnosti MAC dizajn 792\nFakultet savremenih umetnosti - dramskih umetnosti 763\nVisoka poslovna škola Čačak 440\nVisoka strukovna škola za vaspitače 416\nUniverzitet Singidunum nema datuma podnošenja zahteva*\n* zna se da je to bilo maksimalno 90 dana, dok su drugi čekali i po gotovo 800 dana\nSrpski telegraf tražio je od Ministarstva prosvete podatak kada je tačno Singidunum podneo prijavu da se akredituje program Životna sredina i održivi razvoj, ali odgovor ni posle tri dana nismo dobili. Na zid ćutanja naišli smo i u Singidunumu. Ovo, kako kažu sagovornici našeg lista dobro upućeni u tokove akreditovanja univerziteta i njihovih programa, budi čak i sumnju da li je Singidunum uopšte predao dokumentaciju ministarstvu i platio neophodnu taksu za postupak akreditacije.\nZbog svega postoji realna opasnost da srpske diplome ne važe nigde u Evropi\nSve što se dešavalo, kao što je Srpski telegraf otkrio, dovelo je do toga da postoji realna opasnost da nijedna diploma srpskih fakulteta ne važi u Evropi, a i šire, jer nas je Evropska asocijacija za obezbeđivanje kvaliteta visokog obrazovanja (ENQA) stavila na crnu listu i pod nadzor. Sledeći korak je isključenje, što bi dovelo do katastrofalnih posledica.\nBEZ IKAKVE KAZNE\nPodsetimo, za sve je krivo grubo kršenje procedure prilikom izdavanja akreditacije Singidunumu. Tadašnja predsednica KAPK Neda Bokan mimo svih propisa omogućila je članici komisije Verki Jovanović (zaposlena na Singidunumu) da bude izvestilac kada se odlučivalo o njenom univerzitetu, a zatim i da predlaže članove recenzentske komisije za tu obrazovnu ustanovu.\nZa sve to, iako su grubo prekršile izričite odredbe Etičkog kodeksa i dovele u ozbiljnu opasnost validnost svih srpskih diploma, ni jedna ni druga nisu snosile nikakve posledice. Bokanova je u međuvremenu podnela ostavku na mesto predsednice iz ličnih razloga, dok je Jovanovićeva na istom mestu gde je i bila.\n3. NAT određuje recenzentsku komisiju na sednici KAPK, u ovom slučaju na predlog Jovanovićeve, inače zaposlene na Singidunumu\nSrbija konačno dobila Nacionalnu laboratoriju za kontrolu hrane: Konačno ćemo znati šta jedemo\nSrbija Društvo Univerzitet Singidunum Diploma Komisija Akreditacija Verka Jovanović Neda Bokan


PIC podržao Ustavni sud u BiH, upozorio da entiteti nemaju pravo na samoopredeljenje – NovostiDana.rs\nSavet za implementaciju mira u BiH (PIC) je danas ponovio bezrezervnu podršku radu Ustavnog suda BiH i svih njegovih sudija, te istakao da entiteti nemaju pravo na otcepljenje, ali se Rusija „nije pridružila“ toj zajedničkoj izjavi, navodi se saopštenju.\n„Odluke Suda su konačne i obvezujuće, a nadležni organi su obavezni da ih provode“, piše u zajedničkoj izjavi ambasadora Upravnog odbora PIC-a.\n„Upravni odbor PIC-a ostaje posvećen potpuno funkcionalnim institucijama na svim nivoima vlasti u BiH, koje su u stanju odgovoriti na potrebe gradjana ove zemlje i ispoštovati njene medjunarodne obaveze“, piše u saopštenju.\nSavet za implementaciju mira u BIH je ukazao da su „neprihvatljivi blokada državnih institucija, kao i ultimatumi upućeni zvaničnicima na državnom nivou“.\nUO PIC-a je konstatovao da zvanični pojam „medjuentitetska linija razgraničenja“ ne predstavlja državnu granicu.\n„Upravni odbor PIC-a naglašava da zvanični pojam ‘medjuentitetska linija razgraničenja’ ni na koji način ne predstavlja državnu granicu, niti podrazumeva državnost Republike Srpske, entiteta stvorenog Dajtonskim mirovnim sporazumom u okviru države BiH“, podseća se u saopštenju.\nUO PIC-a je potvrdio opredeljenje za poštovanje Dejtonskog mirovnog sporazuma i teritorijalnog integriteta i temeljne strukture BiH kao jedinstvene, suverene države koja se sastoji od dva entiteta.\n„Entiteti nemaju pravo na otcepljenje od BiH, te pravno postoje samo na osnovu Ustava BiH. Sve strane su obavezne da se u celosti pridržavaju Opšteg okvirnog sporazuma za mir, kao i svih njegovih aneksa i odluka visokog predstavnika“, naglašava se u saopštenju.\nUP PIC-a je sve političke aktere u BiH pozvao da se okrenu napretku BiH u sprovodjenju ključnih reformi demokratije i funkcionalnosti države, vladavine prava, temeljnih prava i reforme javne uprave, na njenom putu ka priključenju Evropskoj uniji.\n„Političke ciljeve treba ostvarivati kroz angažman u dijalogu zasnovanom na zajedničkim interesima. UO PIC-a ostaje opredeljen za dobrobit svih gradjana BiH, koji zaslužuju da žive u stabilnoj, sigurnoj i prosperitetnoj državi“, navodi se u saopštenju.


Potpisan sporazum o relizaciji zajedničkog projekta između Kurska i grada Užica - Užice Oglasna Tabla\nPotpisan sporazum o relizaciji zajedničkog projekta između Kurska i grada Užica\nјануар 23, 2018 0235\nGradonačelnik Užica Tihomir Petković i zamenica gradonačelnika grada Kurska Marina Nikolajevna Sojnikova potpisali su sporazum o realizaciji zajedničkog projekta ova dva bratska grada „Kursk – Užice – očuvanje sećanja o sunarodnicima u srpskoj zemlji“.\nProjekat će se realizovati u Užicu, u periodu od 15. do 30. maja 2018. godine istraživanjem mesta sahranjivanja palih ruskih vojnika, učesnika Prvog i Drugog svetskog rata i emigranata iz Sovjetske Rusije s početka 20. veka i stvaranjem evidencije i foto, audio i video arhive, obradom i unošenjem podataka u elektronski registar grobnica „Ruske nekropole u Beogradu i drugim gradovima Srbije“.\nGradonačelnik Užica Tihomir Petković je istakao da se „ovim sporazumom Grad obavezuje da obezbedi saradnju Narodnog muzeja, Istorijskog arhiva, Narodne biblioteke, gradskih uprava grada Užica i drugih službi koje mogu pružiti pomoć u istraživanju arhivskih spisa grada Užica, biblioteka, grobalja na teritoriji Grada“.\n„Projekat je jedinstven u Rusiji, ali ono što je jako važno je to da je nosilac projekta u ime cele Rusije, Kurski univerzitet, koji će sprovoditi projekat u deset gradova Srbije, među kojima je i Užice. Ovaj projekat, koji finansiraju kurski odbornici iz sopstvenih sredstava, predstavlja kamen temeljac za našu buduću saradnju“, rekla je zamenica gradonačelnika grada Kurska Marina Nikolajevna Sojnikova i dodala „što se tiče ekonomske saradnje naših dveju država, u 2017. godini međusobna saradnja kroz uvoz i izvoz iznosila je oko 15 milijardi dolara, a sama Kurska oblast ima razmenu sa Srbijom oko 55 miliona dolara“.\nČajetincu 2 godine zatvora, vozeći pijan udario komšiju koji je posle nesreće umro\nProširenje užičke deponije


Narodna stranka kritikuje rebalans i način izbora novih kadrova - KruševacGrad\nU kruševačkom odboru Narodne stranke smatraju da se rebalansom budžeta omogućava nastavak „šminkanja grada“, kritikuju nastavljanje prakse postavljanja stranačkih – podobnih kadrova umesto stručnih te izražavaju sumnju u vezi sa iznosom planiranim za rekonstrukciju Trga. Nije im jasan ni izbor Miloša Nenezića, direktora „Trajal korporacije“, u okviru koje postoji istoimeni fudbalski klub, za direktora FK Napredak\n– Na prvi pogled vidimo da je u budžetu najviše sredstava opredeljeno za „šminkanje“ grada i usluge lokalne samouprave, daleko više nego za škole i obrazovanje, zdravstvenu zaštitu ili podsticaj poljoprivrednog i ekonomskog razvoja grada. To nam govori da ova vlast misli samo na sebe i više računa vodi o samoreklamerstvu i marketingu, nego o stvarnim potrebama građana Kruševca – kazao je na konferenciji za novinare član Gradskog odbora Narodne stranke Vladan Mitić.\nNapomenuo je da je prema rebalansu izgradnja Dino parka prioritet, ali da to nije rekonstrukcija zgrade bivšeg grudnog odeljenja u krugu Bolnice, koja godinama propada, kao ni eventualna nabavka nedostajuće medicinske opreme.\nNavodeći da će za rekonstrukciju Trga biti izdvojeno 380 miliona dinara Mitić je kazao da sumnja da su „prikazani troškovi višestruko uvećavani kako bi se nekom obezbedio profit“.\n– Zbog toga insistiramo na tome da svi radovi i troškovi budu potpuno transparentni, počev od izrade idejnog rešenja, cene projekta, odabira izvođača radova. Građani moraju da budu upoznati gde je otišao svaki njihov dinar i ko je odlučio o tome, kako bi se sutradan moglo postaviti pitanje eventualne odgovornosti ili izrazila zahvalnost – kazao je on.\nBrine, dodao je on, to što će, prema najavama nadležnih, sabraćajnice u centru biti smanjene, što može da dovede do kolapsa u već usporenom i zagušenom saobraćaju u širem centru grada.\nMitić je, takodje, u ime Narodne stranke, od gradonačelnice Kruševca zatražio da na uvid građanima dostavi detaljne biografije novih kadrova koji se biraju na direktorska mesta i ostale funkcije u javnim preduzećima i ustanovama.\n– Smatramo da se mora prekinuti sa praksom da se na čelne pozicije u gradu i republici postavljaju stranački poslušnici, bez potrebnih uslova i znanja, čija je jedina referenca „umeju da slušaju, klimaju glavom i aplaudiraju“, odnosno praksa da se za pojedinca traži funkcija, već insistiramo na tome da se za određenu funkciju nalazi najbolji kandidat – objasnio je on.\nKao čudan Mitić je naveo i izbor generalnog direktora Trajala Miloša Nenezića za predsednika FK Napredak, jer u okviru pomenute fabrike postoji istoimeni fudbalski klub.\n– Koliko jer nama poznato sportski direktor FK Trajal je Milan Gašić. Sa druge strane predsednik Fudbalskog saveza Rasinskog okruga je Vladan Gašić. Rebalansom budžeta je za sport i rekreaciju predviđeno 30 miliona više, od čega će, prema našim infomacijama FK Napredak dobiti 20 miliona dinara. Da podsetimo da mu do sada nije išao ni dinar – kazao je Mitić.\nNapredak sa Babićem na klupi protiv Zvezde\n17.09.2021 0 344\n01.09.2021 1 775\n5. decembra 2021., 06:06


USPOSTAVLJEN REGISTAR PREVOZNIKA IZ REPUBLIKE SRPSKE\nNa internet stranici Ministarstva saobraćaja i veza Republike Srpske dostupan je registar prevoznika iz Republike Srpske, koji je usklađen sa Regulativom (EZ) br. 1071/2009 Evropskog parlamenta i Savjeta od 21. oktobra 2009. godine o uspostavljanju zajedničkih pravila, koja se tiče uslova za obavljanje djelatnosti drumskog prevoza, te stavljanju van snage Direktive Savjeta 96/26/EZ.\nInformacionom sistemu za prevoznike pristupa se preko Portala za drumski prevoz.\nNa portalu su dostupni sljedeći podaci o prevoznicima: naziv prevoznika, sjedište, oblik organizovanja, šifra pretežne djelatnosti, broj licence prevoznika, datum isteka licence prevoznika, tip (vrsta) licence prevoznika, izvodi iz licence prevoznika, datum izdavanja i isteka izvoda iz licence, podaci o registrovanim vozila (registarska oznaka, marka, tip) i slično.\nCilj uspostavljanja Portala za drumski prevoz prevenstveno je povećanje transparentnosti u radu Ministarstva saobraćaja i veza Republike Srpske, te ispunjavanja obaveza Ministarstva saobraćaja i veza kada je u pitanju objavljivanje podataka sa kojim raspolaže u oblasti drumskog prevoza. Portal je prevenstveno namijenjen prevoznicima i kontrolnim organima, ali i svim drugim subjektima koji traže pouzdane i tačne informacije u vezi licenciranih prevoznika u Republici Srpskoj.\nIZVOR: Vebsajt Ministarstva saobraćaja i veza RS, 10.02.2020.


PROSLAVA DEČIJIH ROĐENDANA NA BAZENU\nOvaj sadržaj podrazumeva zakup prostora u trajanju od tri ili dva sata.(najčešća opcija za koju se roditelji odlučuju).\nPrvi deo predviđen je za deševanje na bazenu i podrazumeva animaciju koju sprovode naši treneri, a animacija je prilagođena uzrastu dece, od animacije i elementarnih igrica za najmlađe do poligona, štafetnih igrica, sportskih nadmetanja u bazenu predviđenih za decu starijeg uzrasta.\nDrugi deo rođendana predviđen je za posluženje dece i roditelja u našem kafeu koji se nalazi u sklopu našeg plivačkog centra. Roditelji mogu doneti svoje posluženje a u obavezi su da koriste naše piće po vrlo pristupačnim cenama, kao i usluge “Royal catering”, firme sa kojom imamo odličnu saradnju.\nOsim toga, pružamo i dodatne usluge-animaciju u kafiću posle bazena, karaoke, itd. (sve informacije na kontakt tel. 011/405.9330)\nDa bi ste videli termine za dečije rođendane kao i termine svih ostalih dešavanja na bazenima “Royal 4 Kids” možete kliknuti na link Kalendar Termina\nCenovnik za dečije rođendane možete pogledati na cenovnik


Zašto je dekan ETF-a podneo ostavku - B92\nBeograd -- Bivši dekan ETF Zoran Jovanoviæ podneo ostavku na mesto dekana jer ne želi da bude na toj funkciji u trenutku kada æe se ETF odreæi najveæe šanse u istoriji.\nPrema njegovim reèima, Elektrotehnièki fakultet ima moguænost da reši problem prostora fakulteta i dobije lidersku ulogu za raèunarstvo, ali dodaje da se tome protive profesori navikli na brend ETF-a. Takoðe, naveo je i još nekoliko problema.\n"Podneo sam ostavku na mesto dekana ETF-a, jer sam na neki naèin želeo da protresem fakultet, da shvate da imaju trenutno najveæu šansu koju su dobili u istoriji, a to je da se finalno reši problem prostora fakulteta i da se dobije liderska uloga za raèunarstvo, kako bi se zadovoljile potrebe države za kadrovima", rekao je Jovanoviæ za "Blic".\nOn je kazao da se boji da se time što æe se ETF verovatno odreæi te najveæe šanse èini kobna greška, a da on ne želi da bude dekan u takvom trenutku\nPrema njegovim reèima, u narednih 10 do 15 dana šansa neæe biti izgubljena ukoliko se donese odluka o formiranju dva autonomna departmana unutar ETF-a.\nU suprotnom, ETF æe vremenom postati marginalizovan, rekao je Jovanoviæ, koji je podneo ostavku Nastavno-nauènom veæu i Savetu ETF 11 meseci pre isteka mandata.\n"Država je odluèila da da ponudu da se raèunarstvo izdvoji u novi fakultet u okviru Beogradskog univerziteta, ukoliko to želi kadar ETF-a, kako bi se nesmetano razvijalo raèunarstvo i prepoznajuæi glad tržišta za IT kadrovima sa ETF-a. Meðutim, zaposleni na Fakultetu su jako vezani za brend ETF-a, i onda se teško odrièu da napuste takav renomirani fakultet, odnosno da napuste takav brend", rekao je Jovanoviæ.\nDodao je da je dugo spreèavan prijem kadrova na raèunarsku tehniku i informatiku. Pošto raèunarstvo donosi 50 odsto novca fakultetu u dva pripadajuæa odseka, onda je postojao otpor ostatka fakulteta da se odvoji raèunarstvo u poseban fakultet, a i to je, po mišljenju Jovanoviæa, oèekivano.\n"Zato rešenje i jeste bilo da se osnuju dva autonomna departmana jedan za raèunarstvo, drugi za elektrotehniku, kako bi se raèunarska struka autonomno razvijala. U finansijskom pogledu, uspostavio bi se mehanizam uzajamne solidarnosti departmana i time bi kljuèni problemi bili rešeni", rekao je Jovanoviæ.\nRegionalna TV N1 podsetila je danas da je profesorka ETF-a u penziji Srbijanka Turajliæ izjavila sredinom oktobra da dekan Jovanoviæ i predsednica Vlade Srbije Ana Brnabiæ žele da "rasture ETF" koji je najbolja visokoškolska ustanova u zemlji.\nIdeja je, kako je tada rekla Srbijanka Turajliæ, da se zbog digitalizacije raèunarci izdvoje sa ETF-a i da se napravi javno-privatno partnerstvo sa jednom firmom koju nije želela da imenuje èime bi se, kako je kazala, dobio lep izvor prihoda za one koji u tome uèestvuju.


Saopštenje GO PDA Tuzla: Prljavi predizborni trikovi SD Tuzla – PDA BiH – Tuzla\nNe zaboravimo da je medicinski tim SD, na čelu sa direktorom Vahidom Jusufovićem uništio kompletan sistem UKC Tuzla te doveo u pitanje njegovo normalno funkcionisanje. Ne zaboravimo da je aktuelna Vlada TK, na čelu sa premijerom Denijalom Tulumovićem, prošle godine odbila nabavku potrebne medicinske opreme u cilju razvoja i unapređenja zdravstvene zaštite javnih zdravstvenih ustanova TK i time nanijela nemjerljivu štetu zdravstvenom sistemu, pa i samim građanima TK.\nNe zaboravimo da sedam mjeseci od pojave koronavirus uposleni na UKC Tuzla i dalje nemaju potrebnu medicinsku opremu za zaštitu.\nNajgora Vlada TK u njenoj istoriji nastavila je da gomila probleme po cijelom TK, a njen prvi čovjek, umjesto da bude na čelu Kriznog štaba TK i uhvati se u koštac sa problemom korona virusa, nastavio se skrivati i voditi politiku zabijanja glave u pijesak pred problemima. Perjanica zelene ljevice SD i najvjerniji sluga SDA, kojem je povjereno zdravstvo TK, ne samo da nije ništa uradio na istom, nego je u potpunosti narušio sistem zdravstva i UKC čemu svjedoče zaposleni a posebno naši građani pacijenti.\nŠto se tiče uvođenja privatne prakse regulatorno u sistem, da bi, kako ste naveli, povećala zdrava konkurencija i podigao kvalitet zdravstva za građane, nije ništa drugo do vaša favorizacija liječenja pacijenata koji imaju novac, dok bi se oni slabijeg imovinskog stanja liječili na UKC.


25.10.2020 / 10:51 Regija - Specijalni izaslanik\nGrenel se privatno sastao i sa uvaženim predstavnicima srpsko-američke zajednice iz Čikaga i Milvokija, gdje je bilo riječi o skoro potpisanom sporazumu u Bijeloj kući, o implementaciji sporazuma i planovima za budućnost, kao i vitalnim pitanjima koja se tiču Srbije, srpskog naroda i srpskog rasijanja, saopšteno je iz Inicijative "Srbi za Trampa 2020", prenosi Tanjug.\n"Veoma smo ponosni na ono što smo uradili na približavanju Beograda i Prištine u razgovorima o ekonomiji", rekao je specijalni izaslanik američkog predsednika za dijalog Beograda i Prištine Ričard Grenel u obraćanju lokalnoj srpskoj zajednici.\nPodsjetio je na poziv koji je predsjednik Srbije Aleksandar Vučić uputio Trampu da posjeti Beograd.\n"Predsjednik je rekao ići ću, pošto pobijedim na izborima, ići ću kao predsjednik SAD", prenio je Grenel, prenosi "Kosovo onlajn".\nGovoreći o odnosima Beograda i Prištine on je rekao da su obje strane pozvane da se fokusiraju na ekonomiju.\n"Rekao sam objema stranama da imamo puno političkih tema za razgovor i možemo da nastavimo da se svađamo oko simbolike i politike još 20 godina, ali hajde da uradimo nešto što Tramp radi najbolje, a to je rast ekonomije. Dajmo nadu mladim ljudima u regionu da mogu da ostanu tu, a ne da idu u Mađarsku ili Njemačku. Dovedimo neke američke, evropske kompanije na Balkan", kazao je Grenel.\nOn je rekao da je ponosan i na to što se u Vašingtonskim sporazumom srpska vlada složila oko diversifikacije u energetici, navodeći da je to "pobjeda za SAD, jer je do sada 100 odsto energenata u Srbiju dolazilo iz Rusije".\n"Ponosni smo na naš rad za Kosovo i Srbiju i region i ne mogu biti ponosniji što sam došao u srpsku salu u Viskonsinu", poručio je Grenel i pozvao Srbe da izađu na izbore i glasaju za Trampa.\n"Pozivam vas da uradite nešto za predsjednika, jer je on radio za vas", rekao je Grenel okupljenim Srbima i zaključio da je "Amerika sjajna zemlja koja rješava sve probleme", prenosi "Sputnjik".


Hisense AST-24UW4RBBD inverter klima uređaj cena, cene Srbija, prodaja Beograd Novi Sad Niš\nHisense AST-24UW4RBBD inverter klima uređaj cene\nHisense AST24UW4RBBD Kapacitet klime u BTU 24000... specifikacija\ncena od 91.900,00 do 91.990,00 din | prodavnica (5)\nTrenutno nemamo slike za Hisense AST-24UW4RBBD\ncena od 87.167,00 din\ncena od 83.490,00 din\nEPonuda nije internet prodavnica već Vam omogućava da brzo i lako nađete Hisense AST-24UW4RBBD inverter klima uređaj po najjeftinijoj ceni. Naš cilj je da kupci budu što bolje informisani o ponudi Hisense inverter klima uređaj AST-24UW4RBBD na tržištu Srbije. Vrlo lako nalazite željeni proizvod za kategoriju Inverter klime cene, ne morate da lutate od sajta do sajta za Hisense Inverter klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hisense AST-24UW4RBBD inverter klima uređaj sa PRODAVCEM. EPonuda ne može da garantuje potpunu tačnost specifikacije i slika za Hisense AST-24UW4RBBD inverter klima uređaj. Pre kupovine, podatke za Hisense inverter klima uređaj AST-24UW4RBBD proverite na sajtu PROIZVOĐAČA.


PVO sistem "Krasuha" i rakete "Kornet" mogli bi da ojačaju Vojsku Srbije - Kosovo Online\nPVO sistem "Krasuha" i rakete "Kornet" mogli bi da ojačaju Vojsku Srbije\n3. Jul 2021. • 21:41\nNabavkom ruskog PVO sistema „Krasuha“ i protivoklopnih raketa „Kornet“, koja se u svojoj klasi smatra najboljom na svetu, Vojska Srbije bi značajno ojačala odbrambenu moć, ocenio je ambasador Srbije u Rusiji Miroslav Lazanski.\nKomentarišući saznanja Sputnjika da Srbija razmatra kupovinu „Krasuhe“ ambasador je istakao da bi u tom slučaju Srbija bila jedina zemlja u regionu koja raspolaže tim sredstvom za elektronsku borbu, dok bi, kako je rekao, nabavka „Korneta“ bio odličan izbor za Vojsku Srbije.\n"Nama je ‘Krasuha’ veoma važna zato što je u segmentu PVO jako dobra za borbu protiv dronova, aviona i niskoletećih ciljeva. To je sredstvo elektronskog ometanja, složen elektronski sistem koji je u kombinaciji s ‘Pancirom’ nenadmašan u svojoj kategoriji“, kaže Lazanski.\n„Krasuha" elektronski štiti komandna mesta, grupisane kopnene snage, sisteme PVO, važne industrijske i strateške objekte. Sistem funkcioniše tako što analizira vrstu signala i ometa zračenje neprijateljskih radara.\n„Krasuha“ je mobilni sistem koji deluje u prečniku i do 400 kilometara, a može da ometa rad radara i na modernim avionima, da dezorjentiše navođene visokoprecizne rakete, ali da blokira rad bespilotnih letelica. Primera radi, sistem „Krasuha S4“ može da na opasnoj blizini detektuje jurišnu protivničku avijaciju i ometa rad njene opreme. Ta stanica „lovi“ radarski signal aviona koji se približava, analizira ga i blokira ga, čime onemogućuje protivnika da nišani i puca, a uz pomoć jedinstvene opreme, ovaj sistem može podjednako efikasno da deluje na sve vazdušne mete. U isto vreme, ni brzina, ni visina letelice protivnika ne utiču na borbene mogućnosti „Krasuhe“, koja je svoju efikasnost pokazala i u Siriji.\n„Ja sam u ruskoj vazduhoplovnoj bazi ‘Hmejmim’ u Siriji 2015.godine gledao kako ‘Krasuhu’ instaliraju i bila je upravo u kombinaciji sa ‘Pancirom’. Ona se ne može porediti ni sa čim drugim zato što su u sredstvima elektronske borbe, elektronskog ometanja, Rusi prvi u svetu“, naglasio je ambasador.\nRusi su, čak i po priznanju eksperata NATO-a, u elektronskoj borbi otišli najdalje u svetu. U martovskom izveštaju američke Kancelarije za reviziju, Vašington otvoreno priznaje da je američka vojska izgubila nadmoć u izvođenju operacija u elektromagnetnom spektru. Takođe se napominje da su ruske snage za borbu u elektromagnetnom spektru pokazale svoju efikasnost „u stvarnoj upotrebi ovih sredstava protiv SAD i drugih zemalja“, ali se u izveštaju ne navodi o kakvim slučajevima se radi.\nRuski vojni eksperti ističu značaj sistema za elektronsku borbu, jer oni ne samo da „oslepljuju“ protivnika i remete rad njihovih sistema, nego omogućavaju i zaštitu sopstvenih snaga od neprijateljskih dejstava.\n„Krasuha-2“ je analogna i instalira se u tri terenska vozila, a „Krasuha-4“ digitalna i postavljena u dva vozila. Ima domet od 150 do 300 kilometara, dok se taktičko-tehničke mogućnosti modernizovane verzije „Krasuhe-20“ drže u tajnosti, ali se zna da ima domet do 400 kilometara. Jedan od glavnih zadataka sistema je i neutralizacija letećih radara AVAKS, bez kog moderni nevidljivi avioni praktično ne mogu da lete.\nGovoreći o mogućoj nabavci raketa „Kornet“, Lazanski ističe da je to „vrhunski protivoklopni projektil, koji probija oklop koji je ekvivalent metar pancirnog čelika“.\n"’Kornet’ nismo imali do sada i on nam je neophodan pošto su protivoklopne rakete u našem sastavu većinom stare sovjetske ‘Maljutke’ sa nekom vrstom modernizacije koju smo mi radili“, kaže ambasador.\nRakete „Kornet“ su toliko precizne i snažne da rade po principu „jedan hitac – jedan tenk”. Projektili su u stanju ne samo da potpuno probiju oklop deblji od jednog metra, nego i da unište bunkere, pa bi ovo pojačanje bilo veoma značajno za Vojsku Srbije.\n"'Kornet' probija oklope svih današnjih modernih tenkova. Apsolutno u svojoj kategoriji protivoklopnih raketa 'Kornet' je najbolja raketa i to bi bio odličan izbor za našu vojsku“, ocenio je Lazanski.\nVojska Srbije Ministarstvo odbrane Srbije naoružanje\nHaradinaj naoružan i u "nindža odelu" posetio planine na severu\nDačić: Rusija najuticajniji saveznik Srbije po pitanju Kosova


Tag / ATP Rim / Vesti online\nNovak dobio rivala, Gruzijac sledeća prepreka u pohod na tron Rima\nSrpski teniser Novak Đoković igraće u drugom kolu Mastersa u Rimu protiv gruzijskog igrača Nikolosa Basilašvilija.\nĐoković u Rimu dočekan ovacijama (VIDEO)\nNovak Đoković je, posle ranog ispadanja u Madridu, par dana proveo u Beogradu, a odmah zatim se zaputio u Rim gde je počeo pripreme za sledeći Masters.\nVesti, mondo.rs, blic.rs 8 komentara\nBBC pozvao Đokovića posle "prozivke": Ne krivim nikoga, pomozite Srbiji!\n"Prozivka" srpskog tenisera je donela rezultat. Novak Đoković je javno kritikovao najveće svetske televizijske mreže zbog načina na koji prate poplave u Srbiji i drugim zemljama regiona, pa ga...


EVROPSKA UNIJA OD IDEJE DO POLITIČKE I PRAVNE STVARNOSTI (10.dio)\n1. federacija u monetarnim odnosima, poljoprivredi, trgovini i zaštiti životne sredine;\n2. konfederacija u socijalnoj i ekonomskoj politici, zaštiti potrošača, unutrašnjoj politici;\n3. međunarodna organizacija u spoljnoj politici.\nGlavna oblast na kojoj počiva Evropska unija je jedinstveno tržište koje se bazira na carinskoj uniji, jedinstvenoj valuti, zajedničkoj agrokulturnoj politici i zajedničkoj politici u sferi ribarstva.\n„Predsjednici i premijeri evropskih država 29. oktobra 2004. godine donijeli su prvi Ustav Evropske unije, koji je odbijen jer nije prošao ratifikaciju pojedinačno svake države potpisnice. Ovaj dokument ima za cilj da unaprijedi efikasnost funkcionisanja Evropske unije. Po svojoj definiciji, predstavlja akt međunarodnog prava i kao takav podliježe ratifikaciji od strane svake države članice.“ Kada pogledamo kartu svijeta, vidimo kontinente razdvojene državnim granicama. Putujući iz jedne u drugu državu, ili na drugi kontinent, primorani smo da na graničnim prelazima pokazujemo pasoš – putnu ispravu. Takvo putovanje nas asocira da smo u tranzitu, a naša psiha nas vodi u strah, strah od tuđe države, sve dok se ne vratimo u svoju državu, državu sa kojom se identifikujemo, i koju smatramo svojom državom. Straha, prethodno pomenutog, u Evropskoj uniji nema.\nGrađani Evropske unije ne pokazuju prilikom prelaska na drugu teritoriju putnu ispravu. Štaviše, mnogi i ne primijete da su prešli na teritoriju druge države. Evropska unija je rezultat rasprave o izgradnji trajnog mira u regiji. Nastala je kao posljedica straha od unutrašnjih i vanjskih prijetnji evropskoj sigurnosti. Evropska unija je međuvladina i nadnacionalna unija (zajednica) dvadeset osam evropskih demokratskih država. Unija je pod sadašnjim imenom oformljena Ugovorom o Evropskoj uniji (poznatim pod imenom Mastrihtski ugovor) 1992. godine. Proces integracione evropske saradnje započeo je 1951. godine uspostavljanjem Evropske zajednice za ugalj i čelik. Začetnici evropskog integracionog procesa bili su Francuska, Njemačka, Italija, Holandija, Belgija i Luksemburg. Političke aktivnosti Evropske unije se ispoljavaju u mnogim sferama, od politike zdravstva i ekonomske politike do inostranih poslova i odbrane. U zavisnosti od razvijenosti svake zemlje pojedinačno, organizacija Evropske unije se razlikuje u različitim oblastima.\nU periodu od 1952. do 1958., šest osnivačkih zemalja evropskih zajednica bile su: Belgija, Zapadna Njemačka, Italija, Luksemburg, Francuska i Holandija. Devetnaest (19) država se pridružilo Evropskoj zajednici u „talasima proširenja“, prikazanim u sljedećim fazama:\n1. Faza I – 1973. godine, Evropskoj uniji su se pridružile: Danska, Republika Irska i Velika Britanija.\n2. Faza II – 1981. godine, Evropskoj uniji se pridružila Grčka.\n3. Faza III – 1986. godine, Evropskoj uniji su se pridružile Španija i Portugal.\n4. Faza IV – 1995. godine, Evropskoj uniji su se pridružile: Austrija, Finska i Švedska.\n5. Faza V – 2004. godine, Evropskoj uniji su se pridružile: Estonija, Kipar, Letonija, Litvanija, Mađarska, Malta, Poljska, Slovačka, Slovenija i Češka.\n6. Faza VI – 2007. godine, Evropskoj uniji su se pridružile Bugarska i Rumunija.\n7. Faza VII – 2013. godine, Evropskoj uniji se pridružuje Hrvatska.\nČlanom 49. Ugovora o EU predviđeno je da bilo koja evropska država, koja poštuje vrijednosti koje su nabrojane u članu 2. i koja posvećeno radi na njihovom promovisanju, može da podnese kandidaturu za članstvo u Evropskoj uniji. O kandidaturi se obavještavaju kako Evropski parlament, tako i nacionalni parlamenti. Država koja podnosi kandidaturu upućuje je Savjetu, koji o ovom pitanju odlučuje jednoglasno, i to nakon konsultacija sa Komisijom i pribavljanja saglasnosti Evropskog parlamenta (koji, pak, odlučuje većinom svih članova). Države kandidati danas su: Crna Gora, Island, Makedonija, Srbija, Turska\nPotencijalni kandidati su Albanija, Bosna i Hercegovina i Kosovo, u skladu sa rezolucijom SBUN1244. Turska je kandidat, ali i država oko koje se vode raznovrsne polemike unutar Evropske unije o tome da li bi trebala i kad da bude primljena u članstvo. Mnoge države, kao što su Norveška, Švajcarska i Island, ne žele da uđu u Evropsku uniju, ali s njom imaju specijalne sporazume.\nGlavna pitanja kojima se Evropska unija u ovom trenutku bavi je njeno proširenje na jug i istok, odnosi sa Sjedinjenim Američkim Državama (SAD), revizija pravila Pakta stabilnosti i ratifikacija Ustava Evropske unije od strane država članica.\nKipar Letonija Litvanija Luksemburg Madžarska Malta\nNjemačka Poljska Portugal Rumunija Slovačka Slovenija\nŠpanija Švedska V. Britanija Hrvatska\nDržave kandidati za prijem u Evropsku uniju\nTurska Makedonija Crna Gora Island Srbija\n9.1. Simboli Evropske unije\nEvropska unija, kao nadnacionalna međuvladina organizacija regionalnog karaktera a vrlo velikog globalnog značaja, sa ambicijama da postane mogući državni savez, federalni, konfederalni, konsocijativni, itd. ima jedinstvene simbole. Simboli Evropske unije su:\n— zastava i\n— Dan Evrope (9. maj).\nEvropska himna je Oda radosti. Dirigent: Herbert von Karajan adaptirao je Betovenovu Devetu simfoniju na zahtjev Savjeta Evrope, koji ju je 1972. proglasio svečanom pjesmom, a 1986. godine Himnom Evropske unije.\nSlika 2. Izvođenje Himne Evropske unije\nZastava Evropske unije je plave podloge, sa dvanaest žutih zvjezdica. Predstavlja jedinstvo naroda Evrope, čija je pozadina koja simbolizuje nebo usvojena 1986. godine.\nSlika 3. Zastava Evropske unije\nDan Evrope obilježava se 09. maja. Na ovaj dan, 1950. godine Robert Šuman objelodanio je ideju stvaranja Evropske zajednice za ugalj i čelik. Takođe, 09. maja 1945. godine značio je kraj Drugog svjetskog rata. Na samitu lidera Evropske unije u Milanu 1985. godine, odlučeno je da se ovaj dan slavi kao Dan Evrope.\nSlika 4. Slika Dana Evrope Slika 5. Slika Dana Evrope\n9.2. Građani Evropske unije i njihova prava\nEvropska unija je nadnacionalna zajednica država članica i njihovih građana. Sporazumom iz Mastrihta, potpisanim 1992. godine, jasno su određena i formulisana prava građana Evropske unije: „Građanin EU je svako lice koje ima državljanstvo jedne od članica EU.“ Status građanina EU nije zamjena za državljanstvo građanina jedne od članica EU, i ne može ga zamijeniti ni u jednoj situaciji.\nGrađanstvo EU i državljanstvo države članice EU ne mogu se poistovijetiti, jer ne propisuju identična prava i obaveze, iako u većini država članica građani imaju ista prava kao i u Evropskoj uniji. Građani Evropske unije imaju sljedeća prava:\n1. Pravo slobodnog kretanja i prebivališta u EU;\n2. Biračko pravo (aktivno i pasivno) – pravo da biraju i budu birani kao kandidati na lokalnim izborima i izborima za Evropski parlament, bez obzira na to u kojoj državi članici imaju prebivalište;\n3. Pravo na diplomatsku i konzularnu zaštitu u drugoj državi izvan EU;\n4. Pravo pisanja predstavki i pritužbi pred Evropskim parlamentom;\n5. Pravo na obraćanje Evropskom ombudsmanu;\n6. Pravo pisanja ili postavljanja pitanja jednom od organa EU na jednom od službenih jezika EU i pravo na odgovor;\n7. Pravo pristupa dokumentima Evropskog parlamenta, Evropske komisije i Evropskog savjeta pod jasno propisanim uslovima;\n8. Pravo na prijavljivanje ili konkurisanje za bilo koji posao i u bilo kojoj državi članci (osim poslova odbrane);\n9. Pravo građanina EU na slobodu od imigracione i pasoške kontrole.\n10. Države članice imaju jedinstven pasoš tamnocrvene boje sa nazivom države članice, nacionalni grb i natpis „Evropska unija“, napisan na jeziku države članice.\nOsim ovih, prethodno navedenih, Ugovorom koji je potpisan u Amsterdamu 1998. godine, građani posjeduju i set prava koja se tiču prava na zaštitu od diskriminacije na osnovu polne, rasne, etničke, vjerske pripadnosti i ubjeđenja, invaliditeta, starosne dobi ili seksualne orijentacije.\n Hasanbegović J., 1994., Suverenitet država članica Evropske unije (u ediciji naučni projekat Evropa 1992.), Sarajevo, str. 9.\n Googl pretraga, 02.05.2015. u 10:18.\n U ovom serijalu sve do posljednjeg dijela, Velika Britanija će biti tretirana kao članica EU a tada će biti elaboriran BREXIT


Sindikat Srbijagas - PRAVO ZAPOSLENIH NA DOBIT JE NESPORNO\nPočetna Vesti Vesti PRAVO ZAPOSLENIH NA DOBIT JE NESPORNO\nStav JSO JP „Srbijagas“ za više poslodavaca jeste da je zarada zaposlenima po osnovu raspodele dobiti kompanije nesporno pravo koje proističe iz Kolektivnog ugovora JP „Srbijagas“.\nKao što je poznato, Vlada RS dala je saglasnost na Odluku o raspodeli dobiti po finansijskim izveštajima za 2020. godinu, koju je prethodno usvojio Nadzorni odbor Javnog preduzeća „Srbijagas“.\nVelika energetska kriza u Evropi nije mimoišla ni Srbiju, a posebno je, zbog enormne cene gasa, ugrozila likvidnost JP „Srbijagas“. Iako u ovom trenutku cena prirodnog gasa dostiže istorijski maksimum, što značajno utiče na poslovanje kompanije, zaposleni Srbijagasa ulažu maksimalne napore da se obezbedi sigurno i redovno snabdevanje ovim energentom svih korisnika, domaćinstava, industrije, toplana, škola, bolnica itd.\nJedinstvena sindikalna organizacija JP „Srbijagas“ za više poslodavaca napominje da ostaje obaveza poslodavca prema zaposlenima, i pored svega što je napred navedeno, i da se ona ne može izbeći, već samo privremeno odložiti, ukoliko to prilike nalažu, sve dok se likvidnost kompanije ne stabilizuje.\nJak zemljotres pogodio Tongu, nema upozorenja na cunami\nBrnabić za RTS: Nismo otklonili pretnju po Vučićev život, glavni za planiranje atentata van dometa službi\nUkrajina, vojnik pucao na čuvare u fabrici oružja\nStarović: Srbija apeluje na mir, ozbiljnija eskalacija sukoba na istoku Evrope bila bi katastrofa\nErdogan: Ako Rusija napadne Ukrajinu, postupićemo kao članica NATO-a\nŠesta runda raketnih testova, Pjongjang ponovo ispaljuje balističke rakete


» Niže cene za Suzuki automobile i pre sajma do 1.150 evra\nVreme trajanja akcije: 07. mart 2014. - 30. april 2014.\nPremda ovogodišnji BG Car Show počinje 14. marta, u salonima Euro Sumara, uvoznika i distributera Suzukijevih automobila, već važe sajamske cene: najatraktivniji modeli SX4, Swift i S-CROSS nude se uz popuste do 1.150 evra.\nUprkos činjenici da je tek stigao u Srbiju, restilizovani Swift sa 1,2-litarskim motorom od 94 KS, u verziji sa petora vrata, GLX paketom opreme i metalik bojom, može se kupiti već za 9.990 evra sa PDV-om, u dinarskoj protivvrednosti. Specijalna edicija ovog modela sa GLX SE paketom i metalik bojom košta 10.490, a sa GS paketom opreme 10.990 evra, što je 760 evra manje od zvanične cene. Brzom rezervacijom i kupovinom ovog automobila, ostvaruje se i pravo na poklon – zimski set točkova (naplaci + zimski pneumatici).\nIsti dar mogu da očekuju i oni koji se odluče za novi S-CROSS, a uz poklon sledi i osetna ušteda. Naime, odabirom bazne verzije ovog modela opremljenog 1,6-litarskim benzinskim motorom od 120 KS i pogonom na prednje točkove, ostvaruje se ušteda od 910 evra. Isti automobil sa paketom Comfort, uz popust od 1.000 evra, sada košta 14.590 evra sa PDV-om, dok se S-CROSS sa Premium paketom opreme i All Grip pogonom (na sva četiri točka), prodaje za 17.890 evra.\nOsim već poznatih ponuda za SX4 1.6 GLX 2WD, za koga je potrebno 9.990 evra i SX4 1.6 GLX+ 4WD, koji košta 11.990 evra, ovaj model sa pogonom na četiri točka, NAVI paketom opreme i metalik bojom, dobio je sajamsku cenu od 13.290 evra sa PDV-om, pa se njegovom kupovinom štedi 1.150 evra. I uz ovaj model, oni najbrži dobiće zimski set točkova.\nSuzuki Swift 5 vrata 1.2 94 Ks 2WD GLX AC\nRegularna cena: 9.990€\nCena na popustu: 9.990€\nSuzuki Swift 5 vrata 1.2 94 Ks 2WD GLX SE AC\nRegularna cena: 10.490€\nCena na popustu: 10.490€\nSuzuki Swift 5 vrata 1.2 94 Ks 2WD GS AAC\nRegularna cena: 10.990€\nCena na popustu: 10.990€\nSuzuki SX4 1.6 120KS 2WD GLX AC\nSuzuki SX4 1.6 120KS 4WD NAVI\nRegularna cena: 13.290€\nCena na popustu: 13.290€\nSuzuki S-Cross SX4 1.6 2WD 120 KS Basic\nRegularna cena: 12.990€\nCena na popustu: 12.990€\nSuzuki S-Cross SX4 1.6 2WD 120 KS Comfort\nRegularna cena: 14.590€\nCena na popustu: 14.590€\nSuzuki S-Cross SX4 1.6 4WD 120 KS Premium\nRegularna cena: 18.500€\nCena na popustu: 17.890€


Demanti - POSLOVNI SISTEM MIHAJLOVIĆ :: Dobro došli ::\nKompanija Mihajlović sarađuje sa institucijama države i lokalne samouprave od svog nastanka, punih 27 godina. Razvoj je zapravo naša konstanta poslovanja i poslovne politike, a period u kojem je vlasnikova supruga bila članica Opštinskog veća ni po kojem osnovu ga nije “ubrzao”: od 2012. do 2016. promet u svim delatnostima beleži više od 12,3 milijarde dinara. Iznos od 60.000 evra, naveden kao uplata iz opštinskog budžeta na ime restoranskih usluga u tom periodu čini tek 5,2% ukupno ostvarenog prometa u Restoranu Mihajlović. Što se prodaje goriva tiče, koja je inače primarna delatnost naše kompanije od osnivanja, nepoznati autor navodi da je “iz budžeta opštine Paraćin prebačeno za tri godine preko 70 miliona dinara u pumpe porodice Mihajlović”, zlonamerno prećutkujući da je ovaj novac uplaćen na osnovu raspisanih i sprovedenih javnih nabavki. Iako u ilustraciji teksta osim datuma i iznosa uplaćenog goriva ne stoji na koje se budžetske korisnike oni odnose, jasno je da zbirno (68,347.864 din) to iznosi manje od 1% ukupnog prometa ostvarenog prodajom goriva u istom periodu.\nU postupku sprovođenja ovih nabavki gospođa Mihajlović, kao članica Veća zadužena za preduzetništvo, nije mogla da učestvuje. Iznetu tvrdnju da je gospođa Mihajlović bila u sukobu interesa opovrgava Agencija za borbu protiv korupcije, kao jedina nadležna institucija za utvrđivanje ovakvih činjenica, koja se po ovom pitanju nije izjasnila, niti pokrenula bilo kakav postupak. Podsećamo da je postupak raspisivanja i vođenja javnih nabavki propisan zakonom i podložan kontroli državnih organa, kao i da su kompaniju Mihajlović na opštinskim tenderima neretko pobeđivali drugi ponuđači.\nTelefonski poziv “novinara istraživača” gospođa Mihajlović primila je dok se nalazila za upravljačem automobila, pa otud i molba da se razgovor odloži za drugu priliku ili neposredan susret. To što je poziv maliciozno predstavljen kao “neki paraćinski običaj da se novinari istraživači afera i malverzacija pozovu u goste” ružna je i ničim potkrepljena konstrukcija koja vređa sve žitelje naše opštine.\nJavna preduzeća u opštini Paraćin samo su neka od korisnika usluga našeg poslovnog sistema. Podsećamo javnost da u našem lancu maloprodaje goriva trenutno radi 55 benzinskih stanica, od Prokuplja do Kragujevca i od Bora do Trstenika. Mlekara Mihajlović proizvodi i plasira svoje proizvode širom Srbije i regiona, a kvalitet naših ugostiteljskih usluga potvrđuju međunarodni standardi koje ispunjavamo. Sa više od 400 zaposlenih i bar približno toliko porodica koje preko njih prihoduju, svakako predstavljamo jednu od najrespektabilnijih kompanija u našem okrugu i na taj način neposredno utičemo na privredni razvoj, smanjenje nezaposlenosti i unapređenje društveno odgovornog poslovanja.\nRTV Kanal M, medij čiji je osnivač i vlasnik Dejan Mihajlović, punih 20 godina izveštava i zabavlja žitelje srednjeg Pomoravlja. Kao komercijalna stanica poslujemo isključivo na principima ekonomske održivosti. Shodno zakonu, konkurišemo i za sredstva iz budžeta lokalnih samouprava, nemenjena sufinansiranju projekata informisanja građana. Kako smo u paraćinskoj opštini jedini elektronski medij, na konkursu dobijamo najveći deo predviđenih sredstava, što je takođe javno dostupan podatak. Neistinita je tvrdnja da u svojim programima propagiramo ičije stavove, kao i da građani Paraćina žive u “medijskom mraku koji im plasiraju Mihajlovići”. Jednostavnim uvidom u naš Youtube kanal lako je ustanoviti da smo otvoreni za sve političke organizacije, mišljenja i stavove. Za sve vreme emitovanja TV i radijskog programa RTV Kanal M nikada nije kažnjen, niti opomenut od strane regulatornih tela za kršenje zakona ili propisanih uputstava koja se odnose na medije.\nIz svega gore navedenog nameće se zaključak da tekst objavljen na portalu Srbija danas ima za cilj instrumentalizovanje jedne uspešne kompanije u cilju lokalnog političkog obračuna, čime je vlasnicima i zaposlenima u njoj ozbiljno povređen ugled.


EBRD sa 100 miliona evra kreditira kupovinu 18 vozova za srpske železnice - Ekonomija - Dnevni list Danas\nPočetna » Ekonomija » EBRD sa 100 miliona evra kreditira kupovinu 18 vozova za srpske železnice\nSrbija će kupiti 18 novih vozova sa četiri vagona iz kredita od 100 miliona evra Evropske banke za obnovu i razvoj (EBRD), saopštila je danas ta banka.\n0Piše: Fonet 31. oktobra 2019. 14.34\nU saopštenju se navodi da će novi vozovi pružati udobne i pouzdane usluge regionalnog prevoza putnika na elektrifikovanim deonicama železničke mreže.\n„Očekuje se da će ovo poboljšanje usluga Srbija voz kompanije podstaći nove putnike da počnu više da koriste železnički transport, što dugoročno može doprineti smanjenju emisije gasova sa efektom staklene bašte“, navodi se u saopštenju.\nOsim ulaganja u novi vozni park, EBRD je takođe podržao Srbiju voz u proširenju i modernizaciji železničkog depoa za održavanje u Zemunu, kao i u nastojanjima kompanije da unapredi svoje informacione sisteme, upravljanje energijom kao i sistem za prodaju karata.\nBanka podržava i kompaniju u poboljšanju organizacije i korporativnog upravljanja, što bi trebalo da doprinese povećanju efikasnosti i ukupnoj modernizaciji kompanije.


Fočak teško povrijeđen prilikom sječe drva – Haber.ba\n68-godišnji Milorad Čančar iz Foče teško je povrijeđen u nezgodi koja se juče ujutro dogodila prilikom sječe i izvoza bukove šume u radnoj jedinici Vrbnica, Šumsko gazdinstvo “Maglić”.\nČančar je zaposlen kao pomoćni radnik u jednoj privatnoj firmi, te je taj dan radio na nekim drugim poslovima. Čovjek koji je sjekao drvo, najvjerovatnije nije znao da se Čančar nalazi u blizini, te je radeći svoj posao oborio bukvu.\nTom prilikom je pri padu vjerovatno jedna veća grana udarila Čančara u glavu, koji je hitno prevezen u bolnicu u Foči. Zbog težine povreda, on je dalje transportovan na Klinički centar Univerziteta u Sarajevu.\nPovrijeđeni muškarac je, navodno, bio svjestan, ali budući da se radi o veoma teškim povredama, nezvanično se saznaje da je stavljen u indukovanu komu, kako se hematom na glavi ne bi dalje širio.\n“O svemu je obaviješten dežurni tužilac Okružnog tužilaštva Trebinje, a uviđaj su obavili policajci Policijske uprave Foča. Nakon kompletiranja predmeta nadležnom tužilaštvu biće podnesen odgovarajući izvještaj”, kazali su iz PU Foča za “Faktor“…\nTeme:Foča, KCUS, Milorad Čančar, povrijeđen, sječa drva


Bil Klinton prepustio odluku Hilari\nBeta\t 14. juna 2015. 18:00\nBivši predsednik SAD Bil Klinton rekao je da će odustati od držanja govora za novac, ukoliko njegova supruga Hilari, favorit za presedničkog kandidata u demokratskom bloku, bude izabrana za novog predsednika.\nBil Klinton je rekao i da će istupiti iz fondacija koja nosi njegovo ime, a koja je u poslednje vreme bila povod za napad na Hilari Klinton tokom izborne kampanje.\nKlintonovi su na meti kritika zbog primanja miliona dolara za govore koje drže po svetu od napuštanja državničkih funkcija.\nBivši predsednik je u intervjuu za televiziju Blumberg rekao da je odluka o tome da li će on ostati u fondaciji Klinton na njegovoj supruzi.\n“Ona će morati da odlučiti kako najviše mogu da joj budem od koristi”, rekao je Klinton.\nFondacija Klinton je osnovana pre više od 10 godina, kako je rekao Klinton, kada niko nije mislio da će Hilari Klinton jednog dana biti u trci za predsednika.\nOn je rekao da fondacija ima striktnu politiku kada je reč o korupciji, navodeći da su na skupovima u njenoj organizaciji govorili i republikanci, poput bivšeg predsednika SAD Džordža Buša i predsedničkog kandidata Mita Romnija.\nBil KllintonHilari Klintonpredsednički kandidat


Moskva poručila EU: Solidarišemo se s Minskom, odgovorićemo na sankcije protiv naših državljana - 23.06.2021, Sputnik Srbija\nMoskva poručila EU: Solidarišemo se s Minskom, odgovorićemo na sankcije protiv naših državljana\nNovi, četvrti sankcioni paket Evropske unije protiv Belorusije je mešanje u unutrašnje poslove Minska, izjavila je portparolka Ministarstva spoljnih poslova... 23.06.2021, Sputnik Srbija\nTakođe je istakla da će Rusija srazmerno odgovoriti Evropskoj uniji na uključivanje lica sa ruskim državljanstvom na sankcione spiskove protiv Belorusije.„Rusija je posvećena savezničkim odnosima sa bratskom Belorusijom, i ubuduće ćemo koordinisati naše napore u interesu jačanja državnog suvereniteta, osiguravanja nacionalne bezbednosti naših zemalja, jačaćemo našu kolektivnu otpornost na spoljni pritisak i politike obuzdavanja. Što se tiče uključivanja lica sa ruskim državljanstvom na nezakonite sankcione spiskove, pritom pod potpuno gnusnim i nerazumnim izgovorom, taj korak, kao i pre, neće ostati bez srazmernog odgovora“, izjavila je Zaharova.Ruski biznismen Mihail Gucerijev uključen je na novi sankcioni spisak EU protiv Belorusije zbog podrške predsedniku Belorusije Aleksandru Lukašenku, navodi se u dokumentu koji je objavljen u službenom glasniku EU.Podsetimo, EU je uvela četvrti paket sankcija protiv Belorusije, koji uključuje 78 fizičkih lica i osam kompanija. Njima će biti zabranjen ulazak na teritoriju EU, a njihova finansijska sredstva u zemljama EU će biti zamrznuta. Osim toga, spoljnopolitička služba EU objavila je izjavu prema kojoj su SAD, Kanada i Velika Britanija uvele sinhronizovane sa EU sankcije protiv Belorusije.Do sada se na „crnoj listi“ EU nalazi 166 fizičkih i 15 pravnih lica.EU trenutno priprema i sektorske ekonomske sankcije protiv Minska koje mogu uticati na preradu nafte i drvnu industriju. Tačno vreme uvođenja ovih ograničenja zasad se ne navodi, a mediji pišu da bi mogle da budu uvedene u avgustu ili septembru.Pročitajte još:\nrusija, svet, vesti, evropska unija (eu), belorusija\n„Solidarni smo sa našim beloruskim saveznicima u kategoričnom neprihvatanju nezakonitih ograničavajućih mera koje uvode zapadne zemlje kršeći međunarodno pravo. Takozvani četvrti sankcioni paket koji je Savet EU usvojio protiv Belorusije 21. juna je mešanje EU u unutrašnja pitanja suverene države“, konstatovala je portparolka.\n„Rusija je posvećena savezničkim odnosima sa bratskom Belorusijom, i ubuduće ćemo koordinisati naše napore u interesu jačanja državnog suvereniteta, osiguravanja nacionalne bezbednosti naših zemalja, jačaćemo našu kolektivnu otpornost na spoljni pritisak i politike obuzdavanja. Što se tiče uključivanja lica sa ruskim državljanstvom na nezakonite sankcione spiskove, pritom pod potpuno gnusnim i nerazumnim izgovorom, taj korak, kao i pre, neće ostati bez srazmernog odgovora“, izjavila je Zaharova.\nPodsetimo, EU je uvela četvrti paket sankcija protiv Belorusije, koji uključuje 78 fizičkih lica i osam kompanija. Njima će biti zabranjen ulazak na teritoriju EU, a njihova finansijska sredstva u zemljama EU će biti zamrznuta. Osim toga, spoljnopolitička služba EU objavila je izjavu prema kojoj su SAD, Kanada i Velika Britanija uvele sinhronizovane sa EU sankcije protiv Belorusije.


Posle četiri poraza van Niša rukometašice Naise zabeležile su prvu superligašku pobedu u gostima i to u 10. kolu protiv Železničara u Inđiji sa 21:18, pa u pobedničkom raspoloženju odlaze na dvomesečnu prvenstvenu pauzu.\nNepobedovidost na domaćem terenu srušila je u prošlom kolu ekipa Medicinara, Nišlijke su gubile u Jagodini, Boru, Beogradu, Aranđelovcu, pa se trijumf u Inđiji protiv poslednje plasiranog Železničara postavljao kao imperativ.\nRaspoložena za davanje golova Milena Milojević, koja je postigla 6 golova, i Katarina Tanasković, koja je dala 5, Nišlijke su uspele da ostvare jako bitan trijumf i po prvi put se u ovoj sezoni u Niš vrate sa dva boda.\nPrvo poluvreme utakmice bilo je izuzetno neefikasno, ekipe su se sve vreme smenjivale u vođstvu, a posle 30 minuta igre rezultat je bio 9:9.\nDomaće rukometašice su bolje otvorile drugo poluvreme, u 40. minutu su vodile sa 14:11, Nišlijke su za 10 minuta postigle samo 2 gola, ali kako je vreme odmicalo Naisa je bila sve bolja.\nPreko raspoložene Milene Milojević niški tim je nadoknadio zaostatak, a zatim i prestigao tim Železničara, a pobedu gostujućeg sastava u finišu su overile Dea Radović i Katarina Radović.\nTrener niškog tima Svetislav Jovanović pohvalio je igru svojih igračica u odbrani i smatra da je defanziva donela pobedu.\nZaista su se moje igračice borile kao lavice i čestitam im na tome. Bilo je jako teško psihološki spremiti ekipu, jer smo ranije mečeve u gostima gubili u egal završnicama. Sada smo uspeli da pobedimo i pohvalio bih Milojevićevu i oba golmana za odličnu igru – istakao je trener Naise.\nSledi dvomesečna pauza u Superligi, a u 11. kolu Naisa 21. januara dočekuje Jagodinu u Čairu.


U Hong Kongu parking mesto može koštati bogatstvo - Lux Life luksuzni portal: Moda, Stil, Trendovi, Kolekcije 2018...\nI dok većina vlasnika Jaguar i Rolls Royce automobila sigurno troši sumanute svote novca za parkiranje svojih skupocenih automobila na sigurno praking mesto ili garažu, ta cifra nije ništa, sigurni smo za najskuplji parking prostor u Hong Kongu.\nPa koliko to može da košta, možda se pitate? Odgovor je, tačno $664,000 i ne govorimo o celoj garaži, već o jednom jedinom mestu za prakiranje unutar velike garaže.\nIzgleda da je tržište nekretnina u Hong Kongu dostiglo svoj vrhunac, kada za obično parking mesto morate uzdvojiti sumu za koju obični smrtnici mogu kupiti kuću, automobil i vikendicu.\n“Ovo je zapravo ludilo”, kaže Lenon Čoj profesor Univerziteta u Hong Kongu, jer i u ovom gradu za taj novac možete kupiti stan.\nIzvršni direktor Huarong Investment Stock Corporation, Kvan Vai Ming koje je vlasnik ovog prostora, ostao je uzdržan od komentara, a trebalo bi da znate da je prošle godine malo manje parking mesto od ovog, takođe u Hong Kongu, prodato za $615,000.\nTržište nekretnina kao da je podivljalo i taj trend nastavlja da raste. Rizik od pregrejavanja na tržištu nekretnina nastavlja da se povećava, a sudeći po rečima eksperata, ne zna se kada će otpočeti trend opadanja cena u Hong Kongu.\nMeđutm, nekim ljudima cena od $664,000 za jedno parking mesto nije nikakav problem. Kvan Vai Ming, na primer u zgradi gde poseduje parking, već poseduje nekretninu, a prethodno je već kupio dva apartmana po ceni od $9.7 miliona kao i još dva parking mesta na drugoj lokaciji za $995,000.\nPROČITAJTE SLEDEĆI TEKST: Viktorija Svarovski se udala u venčanici od $1.3 miliona


Kisić Tepavčević: Neće biti drugog talasa, izvjesno je da se ovaj neće ugasiti – Krtice.net\nKisić Tepavčević: Neće biti drugog talasa, izvjesno je da se ovaj neće ugasiti\nZamjenica direktora Instituta za javno zdravlje Srbije “Dr Milan Jovanović Batut” Darija Kisić Tepavčević izjavila je da po svemu sudeći na jesen neće biti drugog talasa virusa korona, već da će u period drugih respiratornih infekcija ući sa ovom prvom, koji će se samo nastaviti.\nOna je za Telegraf.rs rekla da je teško da će imati 28 dana bez novozaraženih, što je uslov da se kaže da je prvi talas epidemije završen.\nKisić Tepavčević je ukazala da je posljednjih nedjelja u Srbiji zabilježen postepen pad laboratorijski potvrđenih slučajeva infekcije korona virisom, ali da baš zato sada treba “da smognemo snage da se bez ikakvog opuštanja i dalje pridržavamo svih mjera, jer se pokazalo da su efektne”.\nOna je ukazala da može da se desi da se ponovo razbukti epidemiološka situacija, a da posebno zabrinjava činjenica da u zemljama u okruženju postoji trend porasta obolelih.\nNaglašava i da svi građani koji odlaze u druge zemlje na odmor treba da znaju da je trenutno veća šansa da se zaraze tamo nego u Srbiji.\nKisić Tepavčević je rekla da će se vjerovatno opet korigovati odluka o obaveznom negativnom PCR testu za državljane drugih zemalja i otkrila da umaju desetak pacijenata koji su u martu i aprilu imali korona virus, a onda se opet zarazili.\nNezapamćene stvari na izborima u Crnoj Gori\nTamni majstor osvete – Nemojte nikada prevariti osobu u ovom znaku!


Mihajlo Zdravković : Južne vesti\nZdravković na novoj dužnosti, još se ne zna ko će ga zameniti u niškom Veću\n16:10, 18. 4. 2019.\nKako je Mihajlo Zdravković imenovan za direktora preduzeća "Aerodromi Srbije", a mandat mu počinje danas, u Gradskoj kući će najverovatnije ostati upražnjeno mesto većnika zaduženog za privredu i zaštitu životne sredine. Pomoćnica gradonačelnika Niša Marina Kostić kaže da još nije odlučeno ko će ga zameniti.\n21:13, 17. 4. 2019.\nDirektor preduzeća "Aerodromi Srbije" čije se sedište, kako je najavljeno iz Ministarstva saobraćaja, seli u Niš, biće dosadašnji član niškog Veća Mihajlo Zdravković. Kako je "Južnim vestima" potvrdila načelnica Nišavskog upravnog okruga Dragana Sotirovski, na novu funkciju Zdravković stupa već sutra.\n"Plate u fabrikama male, ali bolje i to nego socijalni program"\n14:00, 9. 11. 2016.\nBolje da Nišlije rade i u fabrikama stranih investitora, kako kaže većnik Mihajlo Zdravković, iako su plate male, nego da budu na socijalnom programu, mada je nezadovoljan što su takve fabrike oslonac privrede Niša.\n“Air Serbia” bi ipak da leti iz Niša?\n14:56, 14. 1. 2015.\nGradski većnik Mihajlo Zdravković potvrdio je da se nacionalna avio-kompanija interesuje za letove iz Niša, ali, kako kaže, postoji mogućnost da eventualna linija ka Švajcarskoj ugrozi rad mađarskog “Wizz Air”-a.\nRaspisan tender za izbor autobuskih prevoznika\n08:06, 14. 5. 2014.\nGrad Niš bi, prema postojećim planovima, do 1. septembra ove godine trebalo da sklopi ugovor sa 4 prevoznika koji će u narednih 5 godina prevoziti Nišlije, tvrde u Gradskom veću.\nKamere beleže i prekršaje\n10:35, 26. 12. 2012.\nNa dve raskrsnice u Nišu montirane su specijalne kamere koje bi, za razliku od ranije postavljenih, trebalo da beleže saobraćajne prekršaje.\n"Saobraćajne" kamere u Nišu ne beleže prekršaje\n00:00, 5. 10. 2012.\nKamere na 9 centralnih raskrsnica u gradu su u funkciji, prate i snimaju saobraćaj, ali nemaju mogućnost da beleže prekršaje.\n11:23, 20. 9. 2012.\nU Nišu će se 22. septembra obeležiti Evropska nedelja mobilnosti u okviru koje će biti sprovedena akcija Dan bez automobila.


Epidemiološka situacija u Srbiji je pod kontrolom u najvećem delu Srbije, osim lokalnih žarišta, Foto: (AP Photo/Darko Vojinovic)\nU Srbiji je u poslednja 24 sata registrovano 89 novoobolelih pacijenata, čime je ukupan broj zaraženih korona virusom porastao na 10.699, objavljeno je danas na sajtu Covid.19.rs.\nTestirano je 4. 113 pacijenata, ukupno do sada 185. 385, dok je hospitalizovano ukupno 805 osoba, od kojih je 16 osoba na respiratorima.\nOd jučerašnjeg preseka, preminula je još jedna osoba, ukupno 231, dok je procenat pozitivnih u odnosu na broj testiranih na korona virus 2,17 odsto.\nKako su preneli mediji, najviše novozaraženih, danas do 15.00 sati, bilo je u Vranju - 30 pozitivnih na korona virus.\nEpidemiološka slika nije pogoršana, već je i dalje nesigurna, ocenio je epidemiolog Branislav Tiodorović, dodajući da je u najvećem delu Srbije situacija pod kontrolom, što očekuje ubrzo da će biti slučaj i s Jablaničkim i Pčinjskim okrugom.\nDodatno otvaranje države\n“Trudićemo se da u najrazumnijoj meri liberalizujemo ulazak u Srbiju što je više moguće, kako budemo videli da su statistički podaci u vezi sa korona virusom u Srbiji i Evropi pod kontrolom. To je važno za našu privredu, kao i za naš turizam”, rekla je Brnabić.\nPremijerka je rekla i da se dodatno povećao broj zaraženih Kovidom 19 u Vranju, ali da je situacija i dalje pod kontrolom, te da je za sutra zakazala sastanak Kriznog štaba. Kako je navela na tom sastanku će biti razmatrano i dodatno otvaranje administrativnih i graničnih prelaza.


I ove godine veliko interesovanje za Bogojavljensko plivanje za časni krst (VIDEO)\nObjavljeno 16.01.2017. u 14h\nTradicionalno plivanje za krst časni na Bogojavljanje ove godine u Zrenjaninu se održava devetu godinu zaredom.\nSvečanost počinje u 9 časova i 30 minuta svetom liturgijom u Hramu Svetog Arhangela Mihajla (Ruska crkva). Nakon toga ispred hrama se obavlja tradicionalno osveštanje bogojavljanske vodice, a potom sledi litija do centralnog gradskog jezera kod Kulturnog centra – najavio je sveštenik Veselin Vlaški starešina hrama.\nBogojavljansko plivanje za časnim krstom počinje tačno u podne tradicionalnim pozdravom sveštenika „Hristos se javi!“\nJedan od najvećih hrišćanskih praznika obeležavao se u Zrenjaninu na ovaj način sve do 1942. godine kada ga je okupator zabranio, a obnovljen je pre 9 godina.\nMeđu glavnim organizatorima ove manifestacije su Gradska uprava kao i Kulturni centar. Dosada je prijavljen 21 muškarac i jedna žena. Preduzete su sve mere kako bi i ove godine svečanost protekla u najboljem redu. Dan ranije radnici JP „Rezervati prirode“ iseći će ledenu koru i tokom dana i noći će održavati vodenu površinu kako ne bi došlo do stvaranja novog leda.\nČalnovi organizacionog odbora Vladimir Petrović, Simo Salapura, sveštenik Veselin Vlaški i Goran Marinković\nOve godine u cilju što kvalitetnijeg održavanja manifestacije renovirane su talpe sa kojih plivači skaču. Veoma bitna informacija je da nijedan plivač ne može da učestvuje ukoliko nema obavljen lekarski pregled u bolnici „Sveti Jovan“ kao i potpisanu saglasnost da pliva na vlastitu odgovornost. Podrazumeva se da plivač mora da bude punoletno lice – naglasio je Vladimir Petrović iz organizacionog odbora.\nTelefon za prijave koje su i dalje u toku je 064/8116471\nU organizaciji bogojavljanskog plivanja ove godine učestvuju i volonteri gradske organizacije „Crvenog krsta“. Kum manifestacije je Tomica Milin vlasnik preduzeća „Ekogradnja“. Sveštenik Veselin Vlaški u video poruci čestita praznik i poziva na jednu od najvećih svečanosti u pravoslavnom svetu.\nRekordan broj prijavljenih za Bogojavljensko…\nTagovi:bogojavljanje, casni krst, Vesti Zrenjanin, zrenjanin